
LILLE  UAHONAS  FORSIDE 

En  kvinde  i  Guatemala  væver  skudtråde 
gennem  kædetrådene.  Se  »Et  smukt  vævet 
tæppe«,  side  4. 

KOMMENTARER  FRA  LÆSERNE 


"SILO 
SOBRELLEVAMOS 
BIEN..." 


STYRKET  VED  FORSONINGEN 

Jeg  er  meget  taknemlig  for  artiklen 
»Trofast  udholdenhed«  af  ældste  Neal  A. 
Maxwell  i  aprilnummeret  af  Liahona 
(spansk).  Det  styrker  mig  meget  at  føle  Jesu 
Kristi  forsonings  rensende  kraft  i  mit  eget 
hjerte.  Hans  offer  gør  det  muligt  for  os  at 
være  pletfri,  hvis  vi  vil  omvende  os  fra 
vores  synder. 

Jesus  Kristus  kender  til  fortvivlelse, 
ensomhed  og  depression.  Han  har  gennem- 
gået det  alt  sammen  og  mere  -  meget  mere. 
Det  er  derfor,  han  trøster  os  og  giver  os  den 
styrke,  vi  har  brug  for.  Jeg  ved,  at  han  lever, 
at  han  elsker  os,  og  at  han  venter  på  os  med 
åbne  arme.  Jeg  vil  vende  tilbage  til  ham  og 
modtage  hans  favntag. 

Adela  Rojas  Guzmån, 
Carupano  1.  Ward, 
Barcelona-missionen  i  Venezuela 

»JEG  LÆSER  I  LIAHONA« 

Liahona  (engelsk)  er  min  konstante  rejse- 
fælle, for  mit  arbejde  kræver,  at  jeg  rejser 
meget  her  i  Filippinerne.  Når  jeg  sidder  alene 
på  mit  hotelværelse,  læser  jeg  Liahona  i 
stedet  for  at  se  fjernsyn,  og  så  føler  jeg 
Helligåndens  trøstende  nærhed.  Jeg  bliver 
inspireret  og  styrket,  når  jeg  læser  budskaber 
fra  vore  ledere  i  Kirken  og  historier  og  vid- 
nesbyrd om  medlemmer.  Jeg  ved,  at  min 
familie  og  jeg  kan  være  trygge,  fordi  vor  him- 
melske Fader  og  vores  Frelser  passer  på  os. 

Julie  B.  Odra, 
Masagana  l.  Gren, 
Antipolo  Stav  i  Filippinerne 


OFFERET  VÆRD 

Jeg  har  lige  læst  præsident  Gordon  B. 
Hinckleys  tale  ved  Hjælpeforeningens 
møde,  som  var  trykt  i  januarnummeret 
af  Liahona  (spansk)  fra  1999.  Præsident 
Hinckley  talte  til  Kirkens  og  verdens 
kvinder.  Jeg  kunne  ikke  undgå  at  blive  rørt 
af  den  stærke  ånd,  som  hans  ord  formid- 
lede. Jeg  nærer  ingen  tvivl  om,  at  han  er  en 
Guds  profet. 

Når  jeg  læser  de  breve,  som  min  søn 
skriver  hjem  hver  uge  fra  Belo  Horizonte 
Østmissionen  i  Brasilien,  bliver  jeg  klar 
over,  at  jeg  aldrig  kunne  have  lært  ham  de 
vigtige  lærdomme,  som  han  modtager  fra 
Herren  gennem  sine  oplevelser  og  gennem 
sin  missionspræsidents  råd.  Ved  flere  lejlig- 
heder har  jeg  følt,  at  min  søns  vækst  i  missi- 
onsmarken  langt  overstiger  den  indsats  og 
de  ofre,  der  var  nødvendige  for  at  betale  for 
hans  mission.  Profetens  råd  om,  at  enhver 
værdig  ung  mand  bør  udføre  en  mission  har 
gavnet  vores  familie  meget. 

Adolfo  Alberto  Jeeves, 

Assunqåo  2.  Gren, 

Rudge  Ramos  Stav  i  Sao  Bernardo  i  Brasilien 

BUDSKAB  FRA  DET  FØRSTE  PRÆSIDENTSKAB 


Inspirerende  tanker 


Præsident  Gordon  B.  Hinckley 

VIDNESBYRD 


»Vi  ved,  at  Jesus  er  Kristus,  verdens  Frelser  og  Forløser.  Hans  liv  var  ikke 
bare  et  eventyr,  som  en  eller  anden  forfatter  har  fundet  på.  Nej!  Hans  liv, 
hans  død  og  hans  opstandelse  er  realiteter.  Han  viste  sig  for  drengen  Joseph 
Smith.  Han  talte  med  ham,  som  jeg  taler  med  jer  i  aften,  som  det  ene 
menneske  taler  med  det  andet  på  en  meget  virkelig  og  individuel  og  personlig 
måde.  Hvor  bør  vi  dog  være  taknemlige  for  den  kundskab.  >Og  dette  er  det 
evige  liv,  at  de  kender  dig,  den  eneste  sande  Gud,  og  ham,  du  har  udsendt, 
Jesus  Kristus<  Qoh  17:3).  Den  kundskab  er  blevet  givet  til  denne  Kirke  og  har 
velsignet  den,  og  der  er  intet  i  denne  verden,  som  er  vigtigere  end  at  have  et 
vidnesbyrd  i  hjertet,  en  overbevisning,  en  absolut  vished  om,  at  Gud  vor 
Evige  Fader  og  hans  Søn,  den  opstandne  Herre,  verdens  Forløser,  lever.«1 

BED  ALTID 

»Bed  altid.  Knæl  ned.  Tal  med  Herren  i  bøn.  Han  er  universets  Gud,  men 
han  vil  høre  og  besvare  jeres  bønner,  hvis  I  vil  søge  ham  ...  Bed  om  det,  der 
betyder  noget  i  jeres  liv  -  om  at  gå  i  skole,  om  at  tage  på  mission,  om  den  pige, 
I  skal  giftes  med,  eller  den  dreng,  I  skal  giftes  med.  Herren  vil  velsigne  jer  og 
vejlede  jer.«2 

»Der  er  intet  i  denne 

verden,  som  er  vigtigere 

end  at  have  et  vidnesbyrd 

i  hjertet,  en  overbevisning, 

en  absolut  vished  om, 

at  Gud  vor  Evige  Fader 

og  hans  Søn,  den 

opstandne  Herre, 

verdens  Forløser,  lever.« 


FORÆLDRE 

»I  forældre,  I  fædre  og  mødre  ...  lev  så  eksemplariske 
liv,  at  jeres  børn  i  jer  vil  se  en  ledestjerne,  som  de  kan 
følge,  når  de  sætter  kursen  i  deres  eget  liv.  Esajas  sagde: 
>Alle  dine  sønner  skal  være  oplært  af  Herren,  <  og  så  lover 
han,  at  >dine  sønner  får  stor  lykke<  (Es  54:13). 

...  Har  I  nogensinde  set  børn,  der  ikke  har  fred? 
Svigtede  børn?  Børn  på  stoffer?  Børn  i  vanskeligheder? 
...  Jeg  håber,  fædre  og  mødre,  at  I  holder  familieaften 
med  disse  unge  mennesker,  jeres  sønner  og  døtre.  Jeg 
håber,  at  I  er  eksempler  på  en  retskaffen  livsførelse  for 
dem.  Jeg  håber,  at  de  kan  komme  til  jer,  når  de  har 
problemer  eller  sorger  og  få  visdom  og  forståelse  med 
hensyn  til  deres  problemer.«3 

RETFÆRDIGE  MÆND 

»I  mænd  bærer  Guds  præstedømme,  magten  til  at  tale 
i  hans  navn,  myndigheden  til  at  virke  som  ledere  i 
Kirken,    evnen,   retten,   privilegiet   og  velsignelsen   at 
kunne  lægge  jeres  hænder  på  andres  hoved  og  udtale 
velsignelser  i  Herrens  navn.  I  må  holde  jeres  liv  rene.  Der 
er  ingen  plads  til  pornografi  eller  noget  andet  af  den 
slags  i  jeres  liv.  Vi  skal  være  Guds  mænd,  mænd,  som 
vandrer  i  tro,  retfærdige  mænd,  sanddru  mænd, 
gode  ægtemænd  og  fædre.«4 


I  UNGE,  VÆR  GODE  MOD  JERES  FORÆLDRE 

»I  er  meget  dyrebare,  I  unge  mennesker. 
er  I!  I  er  meget,  meget  dyrebare.  I  er  dyreb 
jeres  forældres  øjne.  Det  tror  I  måske  ikke, 
til  tider  tager  lidt  let  på,  hvad  I  tænker  om 
fædre   og  mødre.   Alle   deres   håb  og 
drømme  hviler  på  jer.  De  beder  for  jer.  De 
bekymrer  sig  om  jer.  De  tænker  på  jer.  De 
elsker  jer.  Vær  god  mod  jeres  forældre. 
Behandl  dem  med  kærlighed  og  respekt 
og  venlighed.  Det  skader  ikke  af  og  til  at 
fortælle  dem,  at  I  elsker  dem.«5 


MISSIONÆRKAMMERATER 

»Jeg  kan  huske,  at  jeg  interviewede  nogle  missionærer 
i  Asien  engang,  og  jeg  spurgte  en  af  missionærerne:  >Hvad 
ser  du  i  din  kammerats  liv,  som  du  gerne  ville  efterligne  ?< 
Han  tænkte  sig  lidt  om,  og  så  begyndte  han  at  tale.  Han 
sagde:  >Han  arbejder  flittigt.  Han  står  op  om  morgenen  og 
kommer  i  gang.  Han  gør,  hvad  man  forventer  af  ham.  <  Jeg 
sagde:  >Tillæg  dig  din  kammerats  dyder. <  Alle  missionærer 
har  en  kammerat.  På  to  eller  flere  vidners  udsagn  skal 
enhver  sag  afgøres  (se  2  Kor  13:1).  I  står  sammen  som 
vidner  i  dette  storslåede  værk,  hvor  I  bærer  vidnesbyrd 
om  Jesu  Kristi  gengivne  evangelium.«6 

TIENDE 

»Herren  har  store  forventninger  til,  at  I  lever  op  til 
jeres  ansvar  for  at  bære  en  del  af  byrden  med  at  føre 
Herrens  værk  fremad 
ved  at  betale  tiende  og 

offerydelser.  Vi  har  penge  nok  til  at  drive  denne  Kirke, 
takket  være  folkets  trofasthed.  Det  er  en  fantastisk 
trofasthed.  Vi  har  ikke  mange  rige  mennesker  i  Kirken. 
De  penge,  som  går  til  Kirkens  drift,  stammer  fra  bidrag 
fra  folk  som  jer  -  vidunderlige,  trofaste  mennesker. 
Tiende  er  ikke  så  meget  et  spørgsmål  om  penge,  som  et 
spørgsmål  om  tro.  Herren  kan  ikke  velsigne  dem,  der 
ikke  adlyder.«7 

TEMPELANBEFALING 

»Jeg  tror,  at  en  af  de  ting,  som  jeg  er  allermest  stolt  af, 
og  jeg  mener  det  ikke  på  en  forkert  måde,  er,  at  jeg  siden 
jeg  tog  på  mission  har  haft  en  tempelanbefaling  i 
lommen.  Jeg  har  en  på  mig  lige  nu.  Det  er  mit  kreditkort 
hos  Herren,  og  jeg  er  taknemlig  for  det.«8 


MORMONS  BOG 

» [Mormons  Bog]  kom  frem  som  en  røst  fra  støvet,  fra 
højen  Cumorah,  for  at  blive  bragt  ud  til  verden  og 
forkynde  Herrens  guddommelighed.  Den  er  gået  jorden 
rundt  og  gør  det  stadig  på  en  mirakuløs  og  vidunderlig 
måde.  Vi  trykker  i  øjeblikket  mellem  fem  og  seks  millioner 
eksemplarer  hvert  år  på  forskellige  tungemål  og  sprog.  Jeg 
tror  ikke,  at  de,  der  satte  typerne,  de,  der  betjente  tryk- 
pressen, og  de,  der  havde  med  dette  værk  at  gøre,  selv  i 
deres  vildeste  fantasi  havde  drømt  om,  at  dette  vidunder- 
lige vidnesbyrd  fra  Den  Nye  Verden  skulle  gå  jorden 
rundt,  sådan  som  det  er  sket.  Den  rummer  en  inspiration 
og  en  kraft,  som  er  pragtfuld  at  betragte.  Det  er  mere  end 
bare  en  almindelig  bog.  Det  er  noget,  der  rører  hjertet  på 
dem,  der  læser  den  omhyggeligt  og  under  bøn.«11  □ 


§ 


TRO  PÅ  JER  SELV 

»Tro  på  jer  selv.  Tro  på  jer  selv  som  et  Guds  barn.  Tro 
på  jeres  evne  til  at  udrette  noget  godt  i  denne  verden, 
at  sprede  lys  og  sandhed  og  forståelse,  at  nå  ud  til 
dem,  der  er  fortvivlede  og  har  brug  for  hjælp,  og 
velsign  dem.«9 

NADVERMØDE 

»Nadvermøde,    det    at    modtage 

nadveren  hver  uge  -  hvilken  stor 

velsignelse  er  det  ikke.  Hvor  er  det 

dog  et  herligt  privilegium  at  gå  til 

nadvermøde   og   modtage   nadveren, 

symbolet  på  vor  Herre  Jesu  Kristi  offer 

og  på  den  store  forsoning,  som  han 

udvirkede,  og  som  gør  det  muligt  for 

os  at  opstå  af  graven  og  gå  en  strålende 

fremtid  i  møde.  Jeg  håber,  at  vi  alle 

.overværer   vores   nadvermøder.   Jeg 

håber,   at  vi  erkender,   at  det  er 

en  mulighed   og   en  vidunderlig 

velsignelse.«1 

NOTER 

1.  Møde,  Victoria,  Britisk  Columbia  i  Canada, 
den  31.  juli  1998. 

2.  Møde,  Montreal,  Quebec  i  Canada,  den  6.  august  1998. 

3.  Møde,  Winnipeg,  Manitoba  i  Canada,  den  4.  august  1998. 

4.  Møde,  Sudbury,  Ontario  i  Canada,  den  5.  august  1998. 

5.  Møde,  Winnipeg,  Manitoba  i  Canada,  den  4.  august  1998. 

6.  Morgensamling,  missionærtræningscentret  i  Provo  i  Utah, 
den  26.  juni  1998. 

7.  Møde,  Columbus  i  Ohio,  den  25.  april  1998. 

8.  Møde,  Lowell  i  Massachusetts,  den  15.  oktober  1998. 

9.  Møde,  Baltimore  i  Maryland,  den  15.  november  1998. 

10.  Regionalkonference,  Ciudad  Juårez  i  Mexico, 
den  15.  marts  1998. 

11.  Indvielsen  af  Grandin-bygningen,  Palmyra  i  New  York, 
den  26.  marts  1998. 


FORSLAG  TIL  SAMTALEEMNER  FOR  HJEMMELÆRERNE 

1.  »Og  hvad  de  taler,  drevet  af  den  Helligånd,«  har 
Herren  sagt  angående  det,  som  hans  tjenere  siger,  »skal 
anses  som  hellig  skrift,  skal  være  Herrens  vilje,  skal  være 
Herrens  sind,  skal  være  Herrens  ord,  Herrens  røst  og 
Guds  kraft  til  saliggørelse«  (L&P  68:4). 

2.  Udvælg  under  bøn  de  udtalelser  som  vil  kunne 
styrke  og  velsigne  de  enkeltpersoner  og  familier,  som  du 
er  hjemmelærer  for. 

■^      pet  naturlige  menneske, 
stolt  og  stædigt  som  det  er, 
er  optaget  af  denne  verdens 
bekymringer  og  er  lige  så 
død  over  for  det,  der  hører 
dét  åndelige  til,  som  en 
statue,  der  er  hugget  ud  i 
kold  marmor. 


M 


Aflæg  dig  det 


naturlige  menneske 


Robert  L.  Millet 

ILLUSTRERET  AF  CARY  HENRIE 


Præsident  Ezra  Taft  Benson  (1899-1994) 
bemærkede,  at  »ligesom  et  menneske  ikke  har 
nogen  trang  til  mad,  før  han  bliver  sulten,  har 
han  heller  ikke  noget  ønske  om  Kristi  frelse,  før  han 
forstår,  hvorfor  han  har  brug  for  Kristus.  Ingen  forstår 
helt  og  fuldt  ud,  hvorfor  han  har  brug  for  Kristus,  før 
han  forstår  og  anerkender  læren  om  faldet  og  dets 
indvirkning  på  alle  mennesker.  Og  ingen  anden  bog  i 
hele  verden  forklarer  denne  vigtige  lære  nær  så  godt 
som  Mormons  Bog.«1 

En  af  de  vigtigste  udlægninger  af  faldet,  som  findes 
i  Mormons  Bog,  blev  fremlagt  af  kong  Benjamin,  som 
fortalte  om  de  lærdomme,  som  han  havde  modtaget  fra 
en  Guds  engel.2 

LÆREN  OM  FALDET 

I  den  dybsindige  prædiken  som  kong  Benjamin 
holdt  ved  templet,  sagde  han,  at  »det  naturlige 
menneske  er  en  fjende  af  Gud  og  har  været  det  siden 
Adams  fald«  (Mosiah  3:19).  Hvad  er  det,  som  kong 
Benjamin  siger  om  menneskeheden?  Hvad  er  det 
naturlige  menneske,  og  hvad  karakteriserer  ham  eller 
hende?  For  at  besvare  disse  spørgsmål,  må  vi  først 
forstå  følgerne  om  Adams  fald. 

Da  Adam  og  Eva  overtrådte,  blev  de  forvist  fra 
Edens  Have.  I  det  øjeblik  blev  de  afskåret  fra  Guds 
nærhed  -  i  en  sådan  grad,  at  denne  adskillelse  er 
blevet  omtalt  som  en  død. 

Lykkeligvis  var  Frelseren  forudordineret  til  at  sone 


for  denne  adskillelse.  Herren  trøstede  Adam:  »Se,  jeg 
har  tilgivet  dig  din  overtrædelse  i  Edens  Have«  (Moses 
6:53).  Men  denne  udtalelse  skal  ses  i  sin  rette 
sammenhæng.  Fordi  »Guds  Søn  har  sonet  for  arve- 
synden, hvorved  forældrenes  synder  ikke  kan  overføres 
på  børnene«  (Moses  6:54),  må  vi  ikke  deraf  konklu- 
dere, at  vi  er  upåvirkede  af  faldet.  Jahve  forklarede 
Adam:  »Eftersom  dine  børn  er  undfanget  i  synd,  så  vil 
synden  også  undfanges  i  deres  hjerter,  når  de  begynder 
at  vokse  op,  og  de  smager  det  bitre,  for  at  de  må  kunne 
lære  at  skønne  på  det  gode«  (Moses  6:55). 

Ligesom  John  Calvin  (1509-1564)  tror  vi  ikke  på 
mænds  og  kvinders  moralske  fordærvelse.  Ligesom 
Martin  Luther  (1483-1546)  tror  vi  ikke  på,  at  menne- 
sket ikke  besidder  magten  til  at  vælge  mellem  godt  og 
ondt.  Og  vi  tror  ikke  på,  at  børn  arver  den  såkaldte 
»arvesynd«,  hverken  ved  seksuel  forbindelse  eller  ved 
fødsel.  Børn  fødes  derimod  ind  i  en  verden  af  synd; 
undfangelsen  er  blot  det  middel,  hvorved  faldets  virk- 
ning -  synd,  sygdom  og  andre  af  dødelighedens  onder, 
men  ikke  Adams  oprindelige  skyld  -  overføres  på 
Adams  efterkommere. 

Når  mennesker  synder,  dør  de  åndeligt  -  »De  dør 
med  hensyn  til  det,  der  hører  Ånden  til;  de  dør  med 
hensyn  til  det,  der  hører  retfærdigheden  til;  de 
udstødes  fra  Guds  nærhed.  Det  er  sådanne  mennesker, 
skrifterne  taler  om,  når  de  siger,  at  det  naturlige 
menneske  er  en  fjende  af  Gud,«3  sagde  ældste  Bruce  R. 
McConkie  (1915-1985)  fra  De  Tolv  Apostles  Kvorum. 


DET  NATURLIGE  MENNESKE 

Hvad  karakteriserer  så  det 
naturlige  menneske?  Sagt  meget 
enkelt  er  det  naturlige  menneske 
en,  som  forbliver  i  sin  faldne 
tilstand;  vedkommende  har  ikke 
oplevet  en  åndelig  genfødsel.  I 
den  ene  yderlighed  kan  det  natur- 
lige menneske  være  en,  der  elsker 
Satan  mere  end  Gud  og  derved  er  kødelig,  sanselig  og 
djævelsk  (se  Moses  5:13). 

I  den  anden  yderlighed  kan  det  naturlige 
menneske  være  et  moralsk  og  hæderligt  menneske, 
der  stræber  efter  at  gøre  godt.  Sådan  et  menneske, 
der  har  tilpasset  sig  den  nuværende  faldne  verden, 
nyder  stadig  ikke  Helligåndens  livgivende  kraft  og 
nyder  heller  ikke  den  rensende  kraft  fra  Kristi  pagter 
og  ordinancer.  Skønt  Kristi  lys  gør  et  indtryk  på 
vedkommende,  har  han  eller  hun  ikke  fulgt  det  ind  i 
Herrens  evangeliums  fulde  sandhed. 

»Og  hele  verden  ligger  i  synd,«  erklærede 
Frelseren,  »og  sukker  under  mørket  og  under  syndens 
trældom.  Og  deraf  kan  I  forstå,  at  de  er  under 
syndens  trældom,  fordi  de  ikke  kommer  til  mig« 
(L&P  84:49-50).  Eller  sagt  mere  præcist:  »Der  er 
ingen,  som  gør  godt  med  undtagelse  af  dem,  der  er 
rede  til  at  antage  mit  evangeliums  fylde,  som  jeg  har 
sendt  til  denne  slægt«  (L&P  35:12). 

Men  hvad  så  med  medlemmer  af  Jesu  Kristi  Kirke 
af  Sidste  Dages  Hellige?  Er  nogle  af  os  »naturlige« 
mennesker?  Det  spørgsmål  kan  vi  måske  svare  på  ved 
at  se  nærmere  på  nogle  af  det  naturlige  menneskes 
mere  generelle  karaktertræk. 

1.  Det  naturlige  mennesker  er  ude  af  stand  til  eller 
uvillig  til  at  erkende  åndelige  sandheder.  Paulus  forkla- 
rede, at  et  »sjæleligt  menneske  tager  ikke  imod  det, 
der  kommer  fra  Guds  ånd;  det  er  en  dårskab  for 


sådan  et  menneske,  og  det  kan 
ikke  fatte  det,  for  det  bedømmes 
kun  efter  Åndens  målestok« 
(1  Kor  2:14). 

»Hvor  er  det  dog  vanskeligt  at 
undervise  det  naturlige  men- 
neske,« sagde  præsident  Brigham 
Young  (1801-1877),  »som  ikke 
forstår  andet  end  det,  som  han 
kan  se  med  det  naturlige  øje!  ...  Hvis  man  taler  til 
ham  om  engle,  himle,  Gud,  udødelighed  og  evigt  liv, 
så  er  det  som  et  rungende  malm  og  en  klingende 
bjælde  i  hans  ører;  det  er  ikke  musik  for  ham.  Der  er 
intet  i  det,  som  på  mindste  måde  taler  til  hans  sanser, 
beroliger  hans  følelser,  vækker  hans  opmærksomhed 
eller  rører  ved  hans  hengivenhed.  I  hans  øjne  er  det 
ren  tomhed.«4 

2.  Det  naturlige  menneske  er  stolt.  Det  naturlige 
menneskes  mest  kendetegnende  karaktertræk  er 
stolthed.  Det  naturlige  menneskes  blik  er  hverken 
rettet  opad  (til  Gud)  eller  lige  frem  (til  mennesker) , 
bortset  fra  et  blik  ud  til  siden  i  de  tilfælde,  hvor  det 
sætter  ham  i  stand  til  at  konkurrere  med  andre. 

»Stolthed  og  hovmod  er  meget  konkurrencebe- 
tonet i  sin  natur,«  forklarede  præsident  Benson.  »Vi 
sætter  vores  vilje  op  mod  Guds  vilje.  Når  vi  retter 
vores  stolthed  imod  Gud,  er  det  åndelig  set  som  at 
sige  «min  vilje  ske  og  ikke  din»  . . .  De  stolte  ønsker, 
at  Gud  skal  være  enig  med  dem.«5 

3.  Det  naturlige  menneske  er  optaget  af  denne  verdens 
belønninger.  Hans  eller  hendes  værdier  bygger 
udelukkende  på  pragmatisme  og  materialisme. 
Sådanne  mennesker  finder  kun  kortvarig  glæde  ved 
at  eje  noget.  Snart  vil  de  have  mere,  og  de  vil  have 
mere  af  det  end  naboen. 

4.  Det  naturlige  menneske  hengiver  sig  til  det  rå  og  det 
grove.  Herrens  Ånd  har  en  beroligende  indflydelse  på 


de,  der  nyder  dens  frugter.  Som  en 
helliggører  vil  Helligånden  »øge, 
styrke  og  rense  alle  de  naturlige 
lidenskaber  og  følelser  ...  Den 
inspirer  til  dyd,  venlighed,  godhed, 
ømhed,  mildhed  og  barmhjer- 
tighed.«6 På  den  anden  side  »er  >det 
naturlige  menneske  <  et  > verdsligt 
menneske<,  der  har  ladet  lave, 
dyriske  lyster  overskygge  sine  åndelige  tilbøjeligheder.«7 
Hans  eller  hendes  forhold  er  præget  af  ubehøvlethed; 
hans  eller  hendes  tale  og  adfærd  er  præget  af  grovhed. 

AFLÆG  DET  NATURLIGE  MENNESKE 

Kong  Benjamin  forklarede,  at  det  naturlige 
menneske  forbliver  en  fjende  af  Gud,  indtil  »det 
underkaster  sig  den  Helligånds  ledelse,  aflægger  det 
naturlige  menneske  og  bliver  en  hellig  gennem  forso- 
ningen ved  den  Herre  Kristus  og  bliver  som  et  barn, 
underdanig,  sagtmodig,  ydmyg,  tålmodig,  fuld  af 
kærlighed,  villig  til  at  underkaste  sig  alt  det,  Herren 
finder  tjenligt  at  pålægge  det,  ligesom  et  barn  under- 
kaster sig  sin  fader«  (Mosiah  3:18-19). 

Man  aflægger  sig  ikke  det  naturlige  menneske 
bare  ved  at  leve  længere.  Vi  ændrer  ikke  vores  natur 
blot  ved  at  overvære  møder.  Den  forvandling  opnås 
kun,  når  vi  vælger  at  blive  ændret  ved  Jesu  Kristi 
forsoning.  Når  vi  omvender  os,  betaler  hans  forso- 
ning for  vore  synder,  og  Helligåndens  helliggørende 
kraft  renser  os  og  giver  os  en  ny  natur.  Det  er  derfor, 
at  skrifterne  omtaler  processen  som  at  blive  født  på 
ny.  Når  vores  synder  er  forladt  os,  dør  vi  med  hensyn 
til  det,  der  hører  uretfærdigheden  til  og  fødes  af  Gud 
til  et  nyt  og  højere  åndeligt  liv. 

Denne  fornyelse  kan  være  dramatisk  og  ske  hurtigt 
for  nogle  mennesker.  Det  var  tilfældet  med  Enos  (se 
Enos  1:1-8),  med  apostlen  Paulus  (se  ApG  9)  og  med 


kong  Lamoni  (se  Alma  18-19). 
»Men  vi  må  være  forsigtige,  når 
vi  taler  om  sådanne  betydnings- 
fulde emner,«  advarede  præsident 
Benson  os.  »Selv  om  de  er  ægte 
og  stærke,  så  er  det  undtagelser, 
som  bekræfter  reglen.  For  hver 
gang  der  er  én  Paulus,  én  Enos  og 
én  kong  Lamoni,  er  der  hundrede 
tusinder,  for  hvem  omvendelsesprocessen  er  langt 
mere  udefinerlig,  langt  mere  umærkelig.  Man  kommer 
Herren  nærmere  og  nærmere  hver  dag,  uden  rigtig  at 
kunne  se,  at  man  opbygger  et  guddommeligt  liv.«8 

Dag  efter  dag  begynder  vi  at  nyde  det,  som  Paulus 
kaldte  »Åndens  frugt«,  nemlig  »kærlighed,  glæde, 
fred,  tålmodighed,  venlighed,  godhed,  trofasthed, 
mildhed  og  selvbeherskelse«  (se  Gal  5:22-23).  Vi  er 
ydmyge  og  underdanige  -  ivrige  efter  at  kende  og 
udføre  Frelserens  vilje,  ivrige  efter  at  lade  vore  egne 
ønsker  opsluges  af  et  højere  væsens  vilje. 

Sagt  med  C.  S.  Lewis'  ord,  så  er  denne  levende- 
gørelse og  fornyelse  af  denne  menneskelige  karakter 
»netop  det,  som  kristendommen  drejer  sig  om. 
Denne  verden  er  en  stor  billedhuggers  værksted.  Vi 
er  statuerne,  og  der  går  et  rygte  i  værkstedet  om,  at 
nogle  af  os  en  dag  bliver  levende.«9  □ 

NOTER 

1.  A  Witness  and  a  Waming,  1988,  s.  33. 

2.  Jeg  står  i  gæld  til  Curtis  Wright,  der  er  professor  i  bibli- 
otekskundskab  ved  Brigham  Young  University,  for  hans 
hjælp  med  mange  af  tankerne  i  denne  artikel. 

3.  The  Promised  Messiah,  1978,  s.  350. 

4.  Discourses  of  Brigham  Young,  red.  John  A.  Widtsoe, 
1954,  s.  260. 

5.  »Vogt  jer  for  stolthed  og  hovmod«,  Stjernen,  juli  1989,  s.  3. 

6.  Parley  E  Pratt,  Key  to  the  Science  ofTheobgy,  1966,  s.  101. 

7.  Spencer  W.  Kimball,  »Havets  strømninger  og  familiens 
indflydelse«,  Stjernen,  juli  1975,  s.  2. 

8.  »En  stor  forandring  i  hjertet«,  Stjernen,  marts  1990,  s.  7. 

9.  Mere  Christianity,  1960,  s.  124. 

Justin  Hakanson 

Da  tiden  nærmede  sig,  hvor  jeg  skulle  tage  på 
mission,  besluttede  jeg,  at  jeg  måtte  have  mit 
eget  vidnesbyrd  om,  hvorvidt  Kirken  var  sand 
eller  ej. 

I  den  periode  havde  jeg  mange  samtaler  om  religion 
med  en  god  ven.  Woody  er  ateist  og  er  god  til  at  frem- 
lægge sine  synspunkter  på  en  logisk  og  fornuftig  måde. 
Han  er  et  intelligent  menneske  og  én,  jeg  ser  op  til,  så  jeg 
værdsætter  og  respekterer  hans  meninger. 

Inden  jeg  traf  Woody,  mente  jeg,  at  jeg  havde  et  stærkt 
vidnesbyrd,  men  snart  var  jeg  ikke  så  sikker  længere. 
Woodys  ateistiske  holdninger  lød  mere  og  mere  rimelige 
i  mine  ører.  Heldigvis  lå  der  noget  i  mit  baghoved,  som 
ikke  ville  lade  mig  give  helt  efter  for  Woodys  tankegang. 

Til  sidst,  en  aften  kort  før  min  19-års  fødselsdag, 
knælede  jeg,  efter  megen  overvejelse  og  bøn,  ned  og 
spurgte  min  himmelske  Fader,  om  Kirken  var  sand.  Det 
virkede  ikke,  som  om  jeg  modtog  et  svar.  Jeg  begyndte  at 
spekulere  på,  hvordan  jeg  nogensinde  skulle  få  det  at 
vide.  Jeg  er  altid  blevet  belært  om,  at  svarene  på  vore 
spørgsmål  findes  i  skrifterne,  så  jeg  slog  ordet  vide  op  i 

min  Topical  Guide.  Jeg  slog  op  på  Alma  5:46,  hvor  Alma 
forklarer,  at  inden  han  fandt  sandheden,  måtte  han  faste 
og  bede  i  mange  dage  -  og  han  var  endda  en  Guds  profet! 
Jeg  læste  mere  og  opdagede,  at  faste  og  bøn  ikke  var 
tilstrækkeligt.  Jeg  måtte  også  leve  på  en  måde,  som  ville 
gøre  det  muligt  for  mig  at  føle  Ånden. 

Da  det  blev  fastesøndag,  besluttede  jeg  at  faste  for  at 
få  evnen  til  at  genkende  Åndens  tilskyndelser.  Under 
faste-  og  vidnesbyrdmødet  modtog  jeg  mit  svar.  Mens  jeg 
lyttede  til  vidnesbyrdene,  skyllede  en  følelse  gennem  min 
krop  og  fyldte  min  sjæl  med  glæde.  Jeg  vidste,  at  jeg 
havde  modtaget  mit  svar  om,  at  Kirken  var  sand. 

Da  jeg  kom  hjem,  gik  jeg  ind  på  mit  værelse,  satte  mig 
på  min  seng  og  tænkte  ved  mig  selv:  Det  er  sandt!  Jeg  har 
virkelig  fået  et  svar.  Jeg  modtog  den  samme  følelse  igen,  en 
bekræftelse  fra  Helligånden.  Jeg  vidste,  at  evangeliet  var 
sandt!  Jeg  ville  ikke  have,  at  følelsen  skulle  forsvinde  igen. 

Fra  den  dag  af  vidste  jeg,  at  vor  himmelske  Fader 
besvarer  bønner.  Jeg  vidste  også,  at  han  ønskede,  at  jeg 
skulle  rejse  på  mission,  så  jeg  kunne  dele  min  viden  og 
mit  vidnesbyrd  om  Jesus  Kristus  med  andre.  □ 

Jeg  så  endnu 
en  enqel  flyve 

J.  Michael  Hunter  ^S  J  *S 

For  mange  sidste  dages  hellige 
symboliserer  statuerne  af 
englen  Moroni  på  toppen  af 
vore  templer  evangeliets  gengivelse  i 
de  sidste  dage.  De  repræsenterer  den 
engel,  som  Johannes  så  i  sin  åbenba- 
ring i  Det  Nye  Testamente:  »Jeg  så 
endnu  en  engel  flyve  midt  oppe 
under  himlen;  den  havde  et  evigt 
evangelium  at  forkynde  for  dem,  der 
bor  på  jorden«  (Ab  14:6). 

Det  er  meget  passende,  at  Moroni 
skulle  blive  personificeringen  af 
den  skikkelse  -  for  det  var  ham,  der 
førte  profeten  Joseph  Smith  til  de 


guldplader,  som  indeholdt  Mormons 
Bog:  Endnu  et  vidne  om  Kristus. 

Af  de  70  templer,  der  var  brug  i 
februar  2000,  er  de  55  udsmykket 
med  statuer  af  englen  Moroni.1  Det 
følgende  er  en  kort  historie  om 
brugen  af  disse  statuer.  (Udover  disse 
statuer  på  templerne  står  endnu  en 
Moroni-- statue  på  toppen  af  højen 
Cumorah  i  New  York;  se  omslagets 
inderside  bagest  i  bladet). 

1 .  ENGLEN  PÅ  TEMPLET  I  NAUVOO, 
AF  UKENDT  KUNSTNER  (HEROVER 
OG  TIL  VENSTRE) 

Templet  i  Nauvoo,  der  blev  indviet 
i  1846,  var  det  første  sidste  dages  hel- 
lige tempel,  som  blev  udsmykket  med 
en  »guldengel«.  Da  oberst  Thomas  L. 
Kane,  Kirkens  ven  og  forsvarer, 
besøgte  tempelgrunden  i  Nauvoo  i 
1846,  bemærkede  han  de  hellige,  som 
var  blevet  tilbage  for  at  fuldføre 
templet,  efter  at  de  øvrige  hellige  var 
flygtet  vestpå  for  at  undgå  forfølgelse: 
»De  havde  sågar  fuldført  forgyld- 
ningen af  englen  med  basunen  på 
toppen  af  det  høje  spir,«  sagde  han.2 

2.  ENGLEN  PÅ  TEMPLET  I  SALT  LAKE 
CITY,  AF  CYRUS  DALLIN  (TIL  HØJRE 
OG  YDERST  TIL  HØJRE) 

Templet  i  Salt  Lake  City,  der  blev 
indviet  i  1893,  var  det  første  tempel, 
der  blev  udsmykket  med  en  engel, 
der  formelt  blev  identificeret  som 
Moroni.  Da  Kirkens  præsident 
Wilford  Woodruff  (1807-1898)  bad 
kunstneren  Cyrus  Dallin,  der  ikke 
var  medlem  af  Kirken,  om  at  frem- 
stille statuen,  betakkede  Dallin  sig. 
Præsident  Woodruff,  der  vidste,  at 
Dallins  forældre  en  gang  havde 
været  aktive  sidste  dages  hellige, 
opfordrede  ham  til  at  drøfte  det  med 
sin  mor. 

Dallins  mor  følte,  at  han  skulle  tage 
imod  opgaven.  Da  han  sagde,  at  han 
ikke  troede  på  engle,  spurgte  hans 
mor:  »Hvorfor  siger  du  det?  ...  Du 
kalder  da  mig  for  din  >englemor.<«3 
Hun  opfordrede  ham  til  at  søge  inspi- 
ration i  de  sidste  dages  hellige  skrifter, 
hvilket  han  gjorde.  Hans  figur  var  en 
værdig,  neoklassisk  engel  i  kjortel  og 
kappe,  der  står  oprejst  med  en  basun  i 
hånden.  Den  oprindelige  en  meter 

Cl/ VUS  D&lllTl  blev  født  i  Springville  i  Utah 
den  22.  november  1861.  Hans  familie  var  blevet 
medlemmer  af  Kirken  i  England  og  var  udvandret  til 
Utah  i  1851.  Men  der  sluttede  Dallins  forældre  sig  til 
den  presbyterianske  kirke.  Som  barn  elskede  Cyrus  at 
tegne  og  lave  figurer  i  ler.  Senere  studerede  han  kunst 
i  Boston  i  Massachusetts.  »Jeg  mente,  at  min  statue  af 
englen  Moroni  førte  mig  tættere  på  Gud,  end  noget 
andet  jeg  har  gjort,«  sagde  han.  »Det  syntes,  som  om 
jeg  fandt  ud  af,  hvad  det  vil  sige  at  kommunikere  med 
engle  fra  himlen.«4 

FOTO  AF  TEMPLET  I  IDAHO  FALLS  I  IDAHO:  WELDEN  C.  ANDERSEN 

høje  gipsstatue  stod  færdig  den  4. 
oktober  1891,  og  en  model  i  fuld 
størrelse  blev  afsendt  til  Salem  i  Ohio, 
hvor  statuen  blev  hamret  i  kobber  og 
dækket  med  22  karat  bladguld.  Den 
3,8  meter  høje  statue  står  på  det 
midterste  spir,  der  er  64  meter  højt,  på 
templets  østgavl. 

Kopier  af  statuen,  som  blev  frem- 
stillet i  1930erne  af  Torlief  Knaphus 
og  senere  støbt  af  La  Var  Wallgren, 
kan  ses  på  templerne  i  Atlanta  i 
Georgia  og  Idaho  Falls  i  Idaho 
(herover) . 

3.  ENGLEN  PÅ  TEMPLET  I  LOS 
ANGELES  I  CALIFORNIEN,  AF 
MILLARD  F.  MALIN  (TIL  HØJRE  OG 
YDERST  TIL  HØJRE) 

Templet  i  Los  Angeles  i  Cali- 
fornien, der  blev  indviet  i  1956,  var 
det  andet  tempel,  der  blev  udsmyk- 
ket med  en  statue  af  Moroni.  Millard 
F.  Malin  fremstillede  støbeformen  til 
sin  4,7  meter  høje  statue  i  Salt  Lake 
City.  Disse  forme  blev  skåret  i  fem 
dele  og  sendt  til  New  York  City,  hvor 


Millard  F.  Malin 

blev  født  i  Salt  Lake  City  den  25. 
oktober  189 log  tjente  som 
missionær  i  New  Zealand  mellem 
1909  og  1912. 1  1914  begyndte 
han  at  læse  på  det  medicinske 
fakultet  ved  University  of  Utah, 
hvor  han  studerede  den  menneske' 
lige  anatomi.  Senere  kastede  han 
sig  over  kunsten  og  studerede  i 
New  York  City.  Han  skrev  i  sin 
autobiografi:  »Om  min  indsats 
inden  for  kunst  og  videnskab,  vil 
jeg  sige  ...  hvis  mit  liv  og  mine 
værker  har  haft  nogen  værdi,  så 
giv  Gud  æren.«5 

BAGGRUND:  FOTO  AF  TEMPLET  I  LOS  ANGELES  I  CALIFORNIEN: 
WELDEN  C.  ANDERSEN;  YDERST  TIL  HØJRE:  FOTO  VENLIGST 
UDLÅNT  AF  SDH-KIRKENS  ARKIVER 

de  blev  støbt  i  aluminium  og  svejset 
sammen.  Statuen  vejer  953  kilo. 
Figuren  har  indianske   træk,   er 
iført   en    kappe    i   maya- snit, 
holder   en  2,4   meter  lang 
basun    for    munden    og 
bærer  en  kopi  af  guld- 
pladerne på  sin  venstre 
arm.6  Den  blev   anbragt 


på  det  81  meter  høje  tårn  på  templet 
i  Los  Angeles  i  Californien  den  10. 
oktober  1953. 

4.  ENGLEN  PÅ  TEMPLET  I 
WASHINGTON  D.C,  AF  AVARD 
FAIRBANKS  (TIL  HØJRE  OG 
YDERST  TIL  HØJRE) 

Det  tredje  tempel,  der  blev  kronet 
med  en  statue  af  englen  Moroni,  var 
templet  i  Washington  D.C,  der  blev 
indviet  i  1974.  Avard  Fairbanks 
skabte  den  smukke  engel,  der  holder 
en  basun  for  munden  og  en  kopi  af 
guldpladerne  på  sin  venstre  arm. 
Bror  Fairbanks'  en  meter  høje  model 
blev  fragtet  til  Italien,  hvor  den  blev 
forstørret,  støbt  i  bronze  og  dækket 
med  bladguld. 

Da  lerfiguren  i  fuld  størrelse  var 
færdig,  inviterede  bror  Fairbanks 
templets  arkitekter  til  Italien  for  at 
se  den.  En  af  arkitekterne,  Keith  W 
Wilcox  (der  senere  blev  medlem  af 
De  Halvfjerds),  påpegede,  at  englen 
så  ud,  som  om  han  drak  af  hornet, 
snarere  end  at  blæse  i  det.  Bror 
Wilcox  viste,  hvordan  en  basunist 
blæser  med  læberne  for  at  frem' 
bringe  en  tone.  Med  bror  Wilcox 
som  model  ændrede  bror  Fairbanks 
englens  mund.7 

Den  færdige  statue,  der  er  5,5 
meter  høj,  vejer  cirka  to  tons  og 
befinder  sig  nu  88  meter  over  jorden 
på  templets  højeste  spir.  Templerne  i 

Avard  Fairbanks  bkvf0dt 

ind  i  en  kunstnerfamilie  i  Provo  i  Utah 
den  2.  marts  1897*  Som  12-årig  frem' 
stillede  Avard  en  model  af  sin  kanin  til 
et  udstilling  og  vandt  førstepræmien. 
Da  dommeren  opdagede,  at  figuren  var 
lavet  af  et  ham  og  derfor  nægtede  at 
give  ham  præmien,  besluttede  den  lille 
Avard  sig  for  at  blive  en  dygtig  hilled' 
hugger  for  at  vise,  hvad  han  duede  til. 
Om  sit  arbejde  med  englen  Moroni 
sagde  han:  »Jeg  ville  gerne  have,  at 
statuen  skulle  passe  til  templets  ånd  og 
arkitektur  og  afspejle  en  stræben  mod 
himlen.  Jeg  søgte  at  fremme  den  følelse 
af  stræben  opad  ved  at  fremhæve  de 
lodrette  linjer.«8 

HEROVER:  FOTO  VENLIGST  UDLÅNT  AF  KARL  A. 
QUILTER;  BAGGRUND:  FOTO  AF  TEMPLET  I 
ST.  LOUIS  MISSOURI:  WELDEN  C,  ANDERSEN 


KarlA.  Quilter u*, m  i 

Castle  Gate  i  Utah  den  27.  april  1929 
og  studerede  kunst  hos  Avarå  Fairbanks 
ved  University  of  Utah.  Mellem  1949 
og  1951  tjente  han  som  missionær  i 
USAs  nordlige  stater.  Han  mindes: 
»Jeg  kan  huske,  at  en  studiekammerat 
spurgte  mig:  >Hvad  vil  du  lave,  når  vi 
har  taget  vores  eksamenh  Jeg  sagde: 
>Jeg  ville  føle  mig  dybt  beæret,  hvis  jeg 
kunne  få  lov  til  at  fremstille  en  statue 
af  englen  Moroni  til  templet.<«9 

LaVar  Wallgren  Hev f0dt 

den  13.  august  1932  i  Midvale  i  Utah. 
Han  er  en  dygtig  håndværker,  som  har 
specialiseret  sig  i  at  støbe  i  fiberglas. 
Han  har  fremstillet  de  fleste  af  Karl 
Quilters  statuer  af  englen  Moroni  i  sit 
atelier  i  Kearns  i  Utah. 


Seattle  i  staten  Washington,  Jordan 
River  i  Utah  og  Mexico  City  D.F  har 
alle  en  4,6  meter  høj  bronzekopi  af 
denne  statue. 

5.  STATUER  AF  ENGLEN  MORONI,  AF 
KARL  A.  QUILTER  (TIL  VENSTRE  OG 
INDSAT  FOROVEN) 

I  1978  gav  Kirken  Karl  A.  Quilter 
til  opgave  at  fremstille  en  ny  statue 
af  englen  Moroni.  Sammen  med 
La  Var  Wallgren  udviklede  han  en 
metode  til  støbning  af  fiberglas,  som 
gjorde  det  muligt  at  fremstille 
letvægtsstatuer,  der  var  noget  billi- 
gere end  de  andre. 

Bror  Quilter  og  bror  Wallgren 
konstruerede  to  originale  støbe- 
forme, en  til  en  tre  meter  høj  statue 
og  en  anden  til  en  2,13  meter  høj 
statue.  Hver  af  disse  støbeforme  kan 
anvendes  til  at  støbe  100  statuer.  De 
færdige  statuer  vejer  omkring  159 
kilo  og  er  blevet  anbragt  på  flere 
templer. 

6.  STATUER  AF  ENGLEN  MORONI  TIL 
MINDRE  TEMPLER,  AF  KARL  A.  QUILTER 
(YDERST  TIL  VENSTRE  OG  INDSAT 
FORNEDEN) 

I  1998  gav  Kirken  igen  Karl  A. 
Quilter  til  opgave  at  fremstille  en 
statue  af  englen  Moroni  -  denne 
gang  til  brug  på  de  mindre  templer. 
Den  er  2,08  meter  høj  og  er  beklædt 
med  bladguld.  Englen  ligner  de 
øvrige  Quilter- statuer,  men  har  en 


mere  massiv  krop.  Den  er  let  drejet 
for  at  vise  bevægelse,  og  dens  venstre 
hånd  er  mere  afslappet.  Den  nye 
statue  bygger  på  en  60  cm  høj  fiber- 
glasstatuette, som  bror  Quilter  frem- 
stillede som  en  gave  til  de  af  sine 
børnebørn,  der  havde  læst  standard- 
værkerne på  ét  år.  □ 


NOTER 

1 .  Til  tider  forhindrer  byggeregler, 
mulige  kulturelle  misforståelser  eller  arki- 
tektoniske design,  at  templet  udsmykkes 
med  en  statue  af  englen  Moroni.  Følgende 
15  templer  er  ikke  udsmykket  med  en 
statue:  St.  George,  Logan  og  Manti  i 
Utah,  Laie  på  Hawaii,  Cardston  i  Alberta 
i  Canada,  Mesa  i  Arizona,  Bern  i  Schweiz, 
Hamilton  i  New  Zealand,  London  i 
England,  Oakland  i  Californien,  Ogden  og 
Provo  i  Utah,  Sao  Paulo  i  Brasilien,  Tokyo 
i  Japan  og  Freiberg  i  Tyskland. 

2.  Thomas  L.  Kane,  The  Mormons.  A 
Discourse  Delivered  Before  the  Historical 
Society  of  Pennsylvania,  den  26.  marts  1850, 
1850,  s.  20. 

3.  Citeret  i  Rell  G.  Francis,  Qyrus 
Dallin:  Let]ustice  Be  Done,  1976,  s.  66. 

4.  Levi  Edgar  Young,  »The  Angel 
Moroni  and  Cyrus  Dallin,«  Improvement 
Era,  april  1953,  s.  234. 

5.  Millard  F.  Malin,  autobiografisk 
udkast,  1966,  Historical  Department, 
Jesu  Kristi  Kirke  af  Sidste  Dages  Helliges 
arkivafdeling. 

6.  Edward  O.  Anderson,  »The  Los 
Angeles  Temple«,  Improvement  Era, 
november  1955,  s.  804,  806. 

7.  Keith  W.  Wilcox,  A  Personal 
Testimony  Concerning  the  Washington 
Temple,  5.  Udgave,  1995,  s.  31. 

8.  »Angel  Moroni  Statue  Chosen  for 
Temple«,  Church  News,  dem  10.  juli  1971, 
s.  5. 

9.  »Karl  Quilter:  Glory  Be!«,  Salt  Lake 
City,  november/december  1996,  s.  28. 


AUGUST      2000 
19 


For  en  del  år  siden  fangede  en  passage  i  Mormons 
Bog  min  opmærksomhed.  Den  findes  i  den  første 
del  af  Mormons  Bog  —  den  del  som  min  familie  og 
jeg  er  bedst  kendt  med  —  og  omhandler  tidsperioden  lige 
efter  at  Nephi  havde  skilt  sig  ud  fra  Laman  og  Lemuel  og 
var  draget  ud  i  ødemarken.  Der  grundlagde  Nephi  et 
samfund,  som  byggede  på  evangeliske  sandheder.  Om  det 
samfund  siger  han:  »Og  vi  levede  lykkeligt«  (2  Nephi 
5:27). 

Jeg  funderede  over,  hvad  det  mon  betød  at  »leve 
lykkeligt«.  Jeg  vidste,  at  det  måtte  have  noget  med  evan- 
geliet og  Guds  plan  for  vores  liv  at  gøre.  Jeg  spekulerede 
på,  hvilke  forskellige  elementer  der  mon  indgik  i  et  virke- 
ligt lykkeligt  samfund  og  liv,  og  jeg  begyndte  at  ransage 
Nephis  skrivelser  for  at  finde  fingerpeg. 

FAMILIE 

Jeg  begynder  i  2  Nephi  5:6  med  Nephis  bemærk- 
ning om,  at  da  han  drog  ud  i  ødemarken,  »...  tog 
[jeg]  min  familie  ...  og  Sam,  min  ældre  broder, 
med  hans  familie  og  Jakob  og  Joseph,  mine 
yngre  brødre  og  mine  søstre.«  Her  er  en  vigtig 
nøgle  til  lykke,  nemlig  ens  familie. 

Der  var  en  god  grund  til,  at  Nephi 
tog  sine  retskafne  søskende  med 
sig  ud  i  ødemarken.  Han 


tilhørte  dem,  og  de  tilhørte  ham.  Der  findes  ingen  anden 
organisation,  der  så  fuldstændigt  kan  opfylde  vores  behov 
for  et  tilhørsforhold  og  give  glæde,  som  en  familie  kan. 

Somme  tider,  efter  en  dejlig  familieaften  eller  under  en 
inderlig  familiebøn  eller  når  hele  vores  familie  er  samlet 
ved  søndagsmiddagen,  hvor  vi  spiser  hjemmebagte  vafler 
og  hygger  os  med  livlig  og  munter  samtale,  tænker  jeg 
stille:  »Hvis  himlen  blot  er  som  dette,  så  er  det  godt  nok 
til  mig.« 

HOLD  BUDENE 

I  2  Nephi  5:10  siger  Nephi:  »Og  vi  iagttog  Herrens 
bud,  skikke  og  forordninger  i  alle  ting.« 


Ældste  Marlin  K.  Jensen 

De  Halvfjerds  Præsidium 

Her  er  en  enkel,  men  stærk  sandhed:  Retfærdig 
levevis  og  overholdelse  af  Guds  bud  gør  os  lykkelige.  Den 
meget  veltalende  Alma  gav  os  alletiders  bedste  korte 
citat  om  dette  emne,  da  han  sagde:  »Ugudelighed  har 
aldrig  været  lykke«  (Alma  41:10).  Det  er  en  udtalelse, 
der  er  lige  til  TV-Avisen.  Almas  udtalelse  er  så  kategorisk 
som  den  kan  være  om  det  emne,  og  vores  chance  for  at 
modbevise  Alma  er  lig  nul. 

Fra  min  sjæls  dybder  vidner  jeg  om,  at  Satan  vil  have, 
at  vi  skal  tro,  at  vi  er  en  undtagelse  fra  Guds  regler,  at  vores 
overtrædelser  på  en  eller  anden  måde  er  mere  ædel  og 
undskyldelig  end  noget  andet  menneskes.  Men  det  er  løgn. 
Og  ikke  alene  krænker  vi  Gud  ved  at  overtræde  hans  love, 


vi  krænker  også  os  selv  og  andre  og  møder  derved  hjer- 
tesorg, lidelse  og  elendighed  -  det  stik  modsatte  af  lykke. 

SKRIFTERNE 

I  2  Nephi  5:12  nævner  Nephi,  at  han  »havde  også 
bragt  de  optegnelser  med,  som  var  indgraveret  på 
messingpladerne. « 

Hvorfor  skulle  adgang  til  skrifterne  være  et  element  i 
et  lykkeligt  liv?  Enhver,  der  læser  skrifterne  regelmæssigt 
udvikler  et  bredere  perspektiv,  renere  tanker  og  har  mere 
oprigtige  og  dybsindige  bønner.  Vores  liv  bliver  bare 
lykkeligere,  når  vi  anvender  skrifterne  til  at  finde  svar  på 
vores  meget  personlige  spørgsmål  og  behov. 

Skrifterne  kan  rense  os  fra  onde  tanker  og  styrke  vores 
beslutning  om  at  modstå  fristelse.  De  kan  give  trøst  i 
svære  tider,  som  når  en  af  vores  kære  er  død  eller  ved 
andre  personlige  tragedier.  Ved  at  læse  dem  kan  vi 
komme  i  harmoni  med  Herrens  Ånd,  og  jeg  bærer 
vidnesbyrd  om,  at  det  giver  stor  udholdenhed 
og  glæde  at  studere  dagligt  i  Bibelen  og 
genoprettelsens  skrifter. 


ARBEJDE 

I  det  syttende  vers  af  det  femte  kapitel  i  2  Nephi  står 
der:  »Og  det  skete,  at  jeg,  Nephi,  fik  mit  folk  til  at  være 
flittige  og  at  arbejde  med  hænderne.« 

Uanset  hvad  vores  erhverv  bliver,  så  ved  jeg,  at  vi  bliver 
lykkeligere,  hvis  vi  regelmæssigt  arbejder  med  hænderne. 
Det  kan  ske  på  mange  måder:  Havearbejde,  syning,  quilt- 
ning, madlavning,  bagning,  reparationer  af  bilen,  reparati- 
oner i  hjemmet  -  listen  er  endeløs,  og  det  er  den  glæde  og 
tilfredshed  som  sådanne  aktiviteter  giver  også. 

TEMPLET 

Nephi  kom  med  en  anden  meget  interessant  bemærk- 
ning om  sit  samfund.  I  2  Nephi  5:16  siger  han:  »Og  jeg, 
Nephi,  byggede  et  tempel.«  Nephis  tempel  har  på  mange 
måder  sikkert  været  anderledes  end  vore  moderne 
templer,  men  dets  centrale  formål  har  nok  været  det 
samme,  nemlig  konstant  at  undervise  og  oplyse  Guds 
børn  om  hans  plan  for  deres  lykke  og  at  tilbyde  de  ordi- 
nancer  og  pagter,  som  er  nødvendige  for  at  opnå  den 
lykke. 

Jeg  kan  oprigtigt  sige,  at  de  mest  åndeligt  modne  og 
lykkelige  mennesker,  jeg  kender,  er  flittige  tempelgæster. 
Det  er  der  en  god  grund  til.  Det  er  i  templet,  at  Guds 


program  for  os  fortælles  og  genfortælles,  og  for  hver  gang 
får  vi  større  forståelse  og  lyst  til  at  leve,  som 
han  ønsker. 


TJENESTE  I  KIRKEN 

Det  sidste  element  i  Nephis  samfund, 
som  står  opført  i  2  Nephi  5  omhandler  den 
rolle  som  kaldelser  og  tjeneste  i  Kirken 
spiller  i  et  lykkeligt  liv.  I  vers  26  noterer 
Nephi,  at  han  »indviede  Jakob  og  Joseph 
til  præster  og  lærere  over  mit  folks  land«. 

Selvfølgelig  kan  sand  kristen  tjeneste 
ikke  kun  udføres  gennem  en  institu- 
tion. Vores  frelse  afhænger  af,  at  vi 
motiveret   af  vores   egen  barmhjer- 
tighed udfører  forskellige  personlige 
tjenestegerninger. 

Men  den  organiserede  Kirke, 
som  er  oprettet  af  Gud,  hvor  vi      s 
passer  og  tjener  hinanden  og 
selv  bliver  passet  og  betjent 
af   andre,    er   en 
vidunderlig  kilde 

alle.  Nephi  var  selv  indbegrebet  af  denne  omsorg  og  tjenst-      lykke  og  frelse  gentages  af  Herren  igen  og  igen  i  meget 

villighed.  Det  er  ikke  noget  tilfælde,  at  vi  som  led  i  Guds 
plan  for  os  har  fået  en  kirke,  der  har  brug  for  alle  sine 
medlemmer.  Fordi  der  er  behov  for  os  og  vi  opmuntres  og 
hjælpes  til  at  tjene  andre,  bliver  vi  meget  lykkeligere. 

ANDRE  ELEMENTER 

Hvis  vi  går  videre  end  det  femte  kapitel  af  2  Nephi, 
opdager  vi  endnu  mere  af  det  livsmønster,  som  gjorde  det 
muligt  for  Nephi  og  hans  folk  at  leve  så  lykkeligt.  Vi  ved, 
at  han  så  fremad  »med  fasthed  hen  til  Kristus«  (2  Nephi 
25:24).  Frelseren  og  hans  lærdomme  var  midtpunktet  i  al 
Nephis  aktivitet.  Han  vidste  og  forkyndte,  som  alle 
profeterne  har  gjort  det,  at  sand  fred  og  lykke  i  sidste 
ende  kun  kan  opnås  ved  en  forladelse  for  vores  synder. 
Frelserens  lærdomme  -  givet  i  store  doser  -  er  den 
eneste  kur  mod  sorg. 

Det  er  interessant  at  bemærke,  at  de  principper 
for  lykke,  som  Nephi  forkynder,  findes  i  alle  vore 
skrifter,  både  gamle  og  nutidige.  Jeg  spekulerer 
tit  over,  hvorfor  vi  vrider  vore  hjerner  med  *  • 

betydningen     af    nogle     obskure 
passager  i  skriften,  når  det,   der 
virkelig  betyder  noget  for  vores 


klare  vendinger. 

Jeg  tvivler  nu  på,  at  Nephi  mente,  at  hans 

liste  over  ingredienser  for  et  lykkeligt  samfund 

var  udtømmende.  Faktisk  var  det  næppe  hans 

hensigt  overhovedet  at  give  os  en  liste.  Jeg  vil 

gerne  slå  fast,  at  jeg  heller  ikke  er  typen,  der 

bekender  mig  til  »kontrollister  for  lykke«.  Der 

findes  ingen  idiotsikre  formler,  der  garanterer  et 

liv  i  vedvarende  lykke,  og  der  er  beviser  for,  at 

Gud  ikke  havde  til  hensigt,  at  hver  eneste  dag 

skulle  være  en  lang  lykke.  Der  er  også  et  evigt 

formål  og  en  plan  med  enhver  lidelse,  sorg  og 

modgang. 

Men  jeg  vil  opfordre  jer  til  at  se  jer  omkring 
og  betragte  folk,  som  I  mener,  er  virkelig 
lykkelige.  Jeg  tror,  at  I  uundgåeligt  vil  se,  at 
de  efterlever  de  principper,  som  vi  har 
drøftet  her.  Det  er  min  bøn,  at  vi 
alle  må  finde  den  samme  lykke.  □ 

Tilpasset  fra  en  tale  holdt  på 
I  Brigham  Young  University 

den  19.  september  1995. 


MORMONOTE 


Er  den  virkelig 


bortset  fra  den  ene  lille  ting? 


Lad  være  med  at  sluge  att  det  dårlige  fra  medierne  sammen  med  det  gode.  Det  vil  ødelægge  hele  oplevelsen. 

(Se  Fil  4:8;  Mosiah  4:30;  Alma  37:36;  1 3.  Trosartikel). 


o 
5 


Lille  liahona 


TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE    •    AUGUST  2000 


FRA  VEN  TIL  VEN 


Biskop  Keith  B.  McMullin 

Andenrådgiver  i  Det  Præsiderende  Biskopråd 

Fra  et  interview  med  Rebecca  M.  Taylor 


Hvad  ville  du  sige  til  at  bo  på  en  gård  og  gå  i  en 
skole,  hvor  der  kun  er  en  lærer  og  syv  elever? 
Det  gjorde  jeg,  da  jeg  boede  i  Montana  som 
barn.  Mit  soveværelse  lå  bagest  i  huset,  og  nogle  gange 
blæste  den  bidende  kolde  vind  sne  ind  gennem 
sprækker  langs  vindueskarmen.  Om  aftenen  måtte  jeg 
ryste  sneen  af  mine  tæpper,  inden  jeg  krøb  i  seng  og 
forsøgte  at  holde  varmen. 

Før  det  havde  min  familie  boet  på  en  gård  i  det 
sydlige  Utah.  Livet  var  meget  simpelt  dengang,  og 
næsten  alt,  hvad  jeg  foretog  mig  -  selv  når  jeg  legede  - 
havde  noget  med  arbejdet  på  gården  at  gøre.  Til  jul  fik 
jeg  engang  en  lille  økse,  som  jeg  kunne  hugge  brænde 
med.  Om  vinteren  brugte  vi  brændet  til  at  opvarme 
huset. 

En  anden  jul  fik  jeg  en  sadel.  Indtil  da  havde  jeg 
redet  uden  sadel.  Nu  hvor  jeg  havde  en  sadel,  kunne  jeg 
ride  med  min  far  ud  og 
hjælpe  ham  med  at  tilse 
kvæget  ude  på  vidderne. 

Da  jeg  skulle  i  femte 
klasse,  besluttede  mine 
forældre  at  flytte  til  Salt 
Lake  City.  Min  mor  ville 
have,  at  jeg  skulle  have 


de  muligheder,  som  en  storby  kunne  byde  på.  Med  et 
slag  ændredes  hele  mit  liv,  for  alt  var  anderledes  inde  i 
byen.  Der  var  mange  nye  valg  at  træffe,  og  jeg  opda- 
gede, at  mennesker,  der  ikke  altid  valgte  det  rette,  alli- 
gevel kunne  være  populære.  De  blev  betragtet  som 
'tjekkede'  og  'seje',  fordi  de  fulgte  flokken.  Men  jeg  nød 
mine  forældres  vedvarende  indflydelse.  De  lærte  mig, 
både  i  ord  såvel  som  i  gerning,  at  det  er  vigtigt,  at  man 
altid  vælger  det  rette.  Det  er  vejen  til  sand  lykke. 

Længe  efter  at  vi  var  flyttet  til  Salt  Lake  City,  følte 
jeg  mig  uden  for.  Da  vi  boede  ude  på  gården,  kunne  vi 
købe  bukser,  der  var  for  lange  og  så  bare  smøge  dem  op. 
På  den  måde  kunne  vi  bruge  dem  længere.  Men  hvis 
man  gik  sådan  klædt  i  byen,  blev  man  drillet  og  kaldt 
bondeknold.  Folk  gik  i  dyre  mærkevarer. 
Min  mor  og  far  havde 
ikke  ret 


Til  venstre:  Der  hugges  brændes 
til  pejsen  på  gården  i  Montana. 
Herunder:  Som  tiårig. 


Sammen  med  sine  skolekammerater 
(stående,  som  nummer  to  fra  venstre) 


mange  penge.  Far  havde  to  jobs.  Selv  om  han  arbejdede 
meget  hårdt,  havde  han  ikke  råd  til  at  købe  modetøj  til 
mig.  Da  jeg  blev  ældre,  fik  jeg  mig  et  job,  så  jeg  kunne 
købe  mit  eget  tøj. 

De  oplevelser  lærte  mig,  at  ens  påklædning  ikke 
betyder  så  meget.  Selvfølgelig  er  det  vigtigt  at  være 
velsoigneret,  men  det  er  endnu 
vigtigere  at  være  karakterfast  -  en, 
som  man  kan  stole  på  og  som  står 
ved  sin  tro,  uanset  hvad  andre  gør. 

Da  jeg  var  dreng,  rejste  unge 
mænd  på  mission,  når  de  var  tyve 
år.  Ikke  alle  unge  mænd  forventedes 
at  rejse  på  mission,  sådan  som  det  er 
tilfældet  i  dag.  Min  far  havde  altid 
håbet  på,  at  jeg  ville  udføre 
en  mission,  og  han  opfor- 
drede mig  til  det.  Men  da 
jeg  blev  ældre,  tænkte  jeg: 
Har  jeg  egentlig  lyst  til  det? 

Min  vejleder  i 
præsternes  kvorum,  Dale 
Waite,  var  et  storslået 
eksempel  og  en  vidunderlig 

lærer.  Engang  tog  han  os  med  på  en  wardsudflugt  til  et 
badeland.  Vi  morede  os  med  at  svømme,  spille  volley- 
ball og  bare  hygge  os  sammen.  Da  vi  satte  os  ind  i  bror 
Waites  bil  for  at  køre  vi  hjem  den  aften,  var  bilen 
sandelig  fuld!  Fulde  af  gode  minder  om  aftenens  aktivi- 
teter kørte  vi  ud  af  den  gamle  landevej  i  bælgravende 
mørke,  da  bror  Waite  spurgte:  »Har  I  hørt  Det  Første 
Præsidentskabs  bekendtgørelse  i  dag?« 

Det  var  der  ingen  af  os,  der  havde,  så  vi  lyttede 
ivrigt.  Bror  Waite  sagde:  »Det  Første  Præsidentskab  har 
bekendtgjort,  at  unge  mænd  kan  kaldes  på  mission,  når 
de  er  19  år.«  Da  han  sagde  det,  kom  Herrens  Ånd  over 
mig  og  fyldte  mig  fra  top  til  tå.  Jeg  vidste,  at  det  betød: 


Herover:  Biskop 
McMullin  og  hans 
hustru  Carolyn.  Indsat:  Som  missionær  i 
Tyskland  (til  venstre)  sammen  med  sin 
zoneleder  Jim  Wilde. 


»Du  skal  på  mission.«  Jeg  havde  aldrig  haft  sådan  en 
oplevelse  før,  men  følelsen  af,  at  jeg  skulle  på  mission 
forlod  mig  aldrig. 

Da  jeg  var  gammel  nok,  blev  jeg  kaldet  til  at  tjene  i 
Tyskland.  Jeg  elskede  simpelthen  min  mission.  Det  var 
et  vendepunkt  for  mig.  Jeg  lærte  at  elske  min 

himmelske  Fader,  Hans  Søn  og 
evangeliet  som  aldrig  før,  og  jeg  nød 
at  høre  Guds  ord  forkyndt.  Jeg 
lærte  at  elske  skrifterne;  jeg  nød  at 
læse  i  dem  og  forstå  dem.  Jeg  erfa- 
rede, at  de  generalautoriteter,  der 
besøgte  os  i  missionsmarken  var 
Guds  mænd  og  havde  stor  magt  til 
at  ændre  andres  liv.  Jeg  så  menne- 
sker tage  imod  evangeliet  og 
omvende  sig  og  blive  døbt  og  fyldt 
med  glæde. 

Da  jeg  kom  hjem  fra  min  mission, 
var  jeg  fast  besluttet  på,  at  jeg  aldrig 
ville  blive  den  samme  igen  -  og  det 
har  jeg  aldrig  været.  Og  alt  det, 
fordi  en  vejleder  for  et  præstekv- 
orum  var  nært  knyttet  til  de  unge 
mænd  i  sit  kvorum,  underviste  dem  i  evangeliet  og 
hjalp  dem  på  en  enkel  måde  til  at  forstå,  at  de  kunne 
rejse  på  mission  og  blive  rørt  af  Herrens  Ånd. 

Jeg  tror,  at  min  beslutning  om  at  tage  på  mission  var 
et  eksempel  på  at  vælge  det  rette.  Lige  fra  jeg  var  lille 
havde  mine  forældre  lært  mig  at  vælge  det  rette,  og  det 
vil  jeg  altid  være  dem  taknemlig  for.  En  del  af  at  vælge 
det  rette  er  at  adlyde  Herrens  befaling  om  at  »ære  din 
far  og  din  mor«  (2  Mos  20:12).  Vi  kunne  sige  det  på 
denne  måde:  Ær,  respektér  og  adlyd  din  far  og  din  mor  i 
retfærdighed.  Mit  liv  er  blevet  velsignet,  fordi  jeg  har 
adlydt  mine  forældre,  ligesom  I  vil  blive  velsignet  for  at 
vælge  det  rette  og  adlyde  jeres  forældre.  □ 

Et  smukt  vævet  tæppe 


Ann  Jamison 


»Og  deraf  kan  vi  vide,  at  vi  kender  ham:  hvis  vi 
holder  hans  bud«  (1  Joh  2:3). 

Et  vævet  tæppe  er  et  smukt  billede  frem- 
stillet af  garn  eller  tråd.  Vævere  fremstiller 
tæpper  ved  at  væve  skudgarnet  (som  går 
fra  side  til  side)  gennem  kædegarnet  (som  går  oppefra 
og  ned) . 

Dit  liv  er  som  et  smukt  vævet  tæppe.  Dine  livserfa- 
ringer er  dit  tæppes  kædegarn.  Selv  om  du  ikke  selv  kan 
vælge  alle  dine  oplevelser,  så  kan  du  dog  vælge,  hvordan 
du  vil  reagere  på  dem.  Dine  valg  er  dit  livstæppes  skud- 
garn. Jesu  Kristi  evangelium  kan  være  det  mønster,  du 
følger,  når  du  træffer  disse  valg.  Jesus  gav  os  mønstret,  da 
han  sagde:  »...  kom  så  og  følg  mig«  (Matt  19:21). 

Hver  dag  vælger  du  det  garn,  du  vil  bruge  til  at  gøre 
dit  tæppe  smukt.  »Mine  evangeliske  standarder«  kan 
hjælpe  dig  med  at  træffe  gode  valg,  som  du  kan  væve 
ind  i  dit  tæppe  (se  pjecen  Mine  præstationsdage;  Lille 
Liahona,  april  1999,  s.  8-9). 

Tænk  hvis  din  familie  lige  var  flyttet  til  en  ny  by.  En 
evangelisk  standard  minder  dig  om:  »Jeg  vil  finde  gode 
venner  og  behandle  andre  venligt.«  Så  skal  du  vente  på 
at  nogen  finder  dig  -  eller  bør  du  smile,  være  venlig,  gå 
i  kirke  og  se  efter  gode  venner?  Når  du  væver  enhver  af 
evangeliets  tråde  ind  i  dit  tæppe,  bliver  du  velsignet. 
Når  du  holder  disse  standarder,  følger  du  Jesus  og 
husker  ham.  Du  holder  din  dåbspagt. 

Instruktioner 

1.  Lim  side  5  på  tykt  papir  og  klip  »skudgarnet«  ud 
langs  de  sorte  linjer.  Når  du  skal  lave  »kædegarnet«, 
skal  du  omhyggeligt  måle  op  og  tegne  en  ramme,  der  er 
1,5  cm  bred  hele  vejen  rundt  langs  kanten  på  et  stykke 
karton,  som  er  21  x  23,5  cm  (se  illustration  1). 

2.  Fold  papiret  på  midten,  så  de  to  korte  sider  mødes 
og  klip  fra  folden  ned  til  rammekanten  langs  højre  og 


venstre  rammekant.  Klip  så  på  samme  måde  ned  til 
rammekanten  med  tre  centimeters  mellemrum  (se  illu- 
stration 2) .  Glat  papiret  ud  igen. 

3.  Begynd  i  det  øverste  venstre  hjørne  af  dit  tæppe 
og  væv  skudgarn  nummer  et  ind  under  og  over  kæde- 
garnet. Det  andet  skudgarn  skal  væves  over  og  så  under 
kædegarnet.  Sådan  skifter  du  hele  tiden  vævemønstret, 
indtil  dit  tæppe  er  færdigt  (se  illustration  3) . 
Skudgarnet  skal  dække  alle  de  tomme  felter  på  kæde- 
garnet. Brug  tape  eller  lim  på  bagsiden  af  tæppet,  så  der 
bliver  holdt  sammen  på  alle  trådene. 

Forslag  til  fællestid 

1.  »Jeg  vil  bruge  vor  himmelske  Faders  og  Jesu  navn 
ærbødigt.  Jeg  vil  ikke  sværge  eller  bande. «  Del  børnene  op  i 
fire  grupper  og  giv  hver  gruppe  en  del  af  denne  standard. 
Lad  hver  gruppe  gentage  de  ord,  de  har  fået  -  først  i  rigtig 
rækkefølge  og  så  fra  den  sidste  til  den  første  gruppe.  Spørg 
flere  børn,  hvordan  deres  forældre  valgte  deres  navne.  Sig 
deres  navne  med  forskellig  stemmeføring  -  begejstring,  irrita- 
tion, kærligt  og  så  videre.  Spørg,  hvordan  det  føltes  at  høre 
deres  navne  sagt  på  de  forskellige  måder.  Vis  skilte  med  flere 
af  Jesu  Kristi  og  vor  himmelske  Faders  navne.  Mind  børnene 
om,  at  de  holder  deres  dåbspagt,  når  de  taler  ærbødigt  om 
vor  himmelske  Fader  og  Jesus  Kristus  og  aldrig  sværger  eller 
bander. 

2.  »Jeg  vil  kun  læse  og  se  det,  som  er  behageligt  for  vor 
himmelske  Fader. «  Vis  børnene  en  papirpose  (med  skrifterne 
inden  i)  og  en  smukt  indpakket  gaveæske  (med  affald  i) . 
Spørg  dem,  hvilken  af  de  to,  de  vil  vælge.  Lad  dem  pakke 
dem  ud.  Tal  om,  hvorfor  de  valgte  som  de  gjorde.  Læs 
Moroni  7:12-19  og  drøft  de  standarder  for  valg,  som 
Mormon  giver  os.  Lad  børnene  lave  en  liste  over  de  bøger  og 
blade,  som  de  har  læst  for  nylig,  og  de  tv-programmer  og 
film,  de  har  set.  Lad  hvert  barn  slå  en  cirkel  om  dem,  der  er 
behagelige  for  vor  himmelske  Fader.  Foreslå  dem  at  drøfte 
deres  liste  med  deres  forældre.  □ 

Jeg  vil  altid  huske 
min  dåbspagt 


og  lytte  til 
Helligånden. 


2       »Mine 


Jeg  vil  søge  gode 

venner  og  behandle 

andre  venligt. 


Jeg  vil  være  ærlig 
over  for  vor 


> 


evangeliske 


himmelske  Fader, 
andre  og  mig  selv. 

Jeg  vil  klæde  mig 

sømmeligt  for  at 

vise  respekt 


over  for  vor 

himmelske  Fader 

og  mig  selv. 


Jeg  vil  kun  læse  og 
se  det,  som  er 


behageligt  for  vor 
himmelske  Fader. 


> 


standarder« 


> 


"■ 


Jeg  vil  kun  lytte  til 

musik,  som  er 
behagelig  for  vor 
himmelske  Fader. 

Jeg  vil  bruge  vor 

himmelske  Faders 

og  Jesu  navn  med 

ærbødighed. 


Jeg  vil  ikke  sværge 
eller  bande. 


hjælper  mig 
med  at  holde 


Jeg  vil  bevare  mit 

sind  og  mit  legeme 

helligt  og  rent, 


og  jeg  vil  ikke 
deltage  i  noget, 
som  skader  mig. 


Jeg  vil  gøre  det 

på  sabbatten,  som 

vil  hjælpe  mig 


med  at  føle  mig 

tættere  til  vor 

himmelske  Fader. 


o     min  dåbspagt. 

Jeg  vil  vælge  det  rette. 

Jeg  ved,  at  jeg  kan 
omvende  mig,  når  jeg 

gør  noget  forkert. 


Jeg  vil  leve  nu,  så 
jeg  er  værdig  til  at 
tage  til  templet  og 
udføre  en  mission. 

Jeg  vil  følge  vor 
himmelske  Faders      i  t 
plan  for  mig. 

AM  ANS  DA  OLIESIENS 

VDR 


SPIEJDIER 


pejder?  Syvårige  Amanda  var  forbløffet.  Hun  lod  fingeren  glide  hen  over 
Mosiah  9:1  igen  for  at  være  helt  sikker. 

»Jeg,  Zeniff,  der  var  oplært  i  hele  nephitemes  sprog  og  havde  kendskab 
til  Nephis  land  eller  til  vore  fædres  første  ejendomsland,  blev  sendt  ud  som  spejder 
blandt  lamaniter  . . . « 
Spejder!  Der  stod  det. 

Amanda  lukkede  sin  Mormons  Bog.  Hun  vidste,  at  hun  burde  lytte  til  bror 
Jørgen  Pedersens  nadvermødetale,  men  hun  kunne  ikke  lade  være  med  at  fnise.        / 


LILLE       LIAHONA 


/, 


/ 


Hun  kendte  mange  historier  fra  Mormons  Bog,  men 
hun  havde  aldrig  vidst,  at  der  også  var  en  om  en  spejder. 

Hun  gled  ned  på  bænken  og  kiggede  på  siden  igen. 
Spejderen  Zeniff.  Det  lød  mystisk.  Og  betydningsfuldt. 

Jeg  kunne  være  spejder!  tænkte  hun  begejstret.  Hun 
vidste  alt  om  spejdere.  Spejdere  lagde  mærke  til  alt. 
Spejdere  brugte  hemmelige  koder.  Spejdere  skrev 
vigtige  informationer  ned  med  særlige  kuglepenne. 

Amanda  kendte  også  nogle  hemmelige  koder.  Og 
hun  havde  en  særlig  kuglepen  -  nå,  det  var  faktisk  en 
meget  særlig  blyant.  Hun  rodede  lidt  i  sin  taske  og  trak 
den  glitrende  gule  blyant  frem,  som  hun  havde  fået  i 
søster  Nielsens  primary  klasse,  fordi  hun  havde  været  til 
samtlige  møder.  Så  trak  hun  sin  lille  lilla  notesblok 
frem.  Der  var  masser  af  sider,  der  bare  ventede  på  at 
blive  fyldt  med  vigtige  oplysninger. 

Spejderen  Amanda!  tænkte  hun.  Det  lyder  mystisk  og 
betydningsfuldt! 

Afslutningssalmen  og  bønnen  fangede  hendes 
opmærksomhed.  Hun  elskede  at  synge  salmer,  og  hun 
ville  altid  gerne  sige  sit  «amen»  med  overbevisning. 

Normalt  ville  Amanda  have  skyndt  sig  op  i  Primary. 
Men  i  dag  kiggede  hun  hen  over  ryggen  af  bænken  og 
holdt  udkig. 

Bjarne  Falk  snublede  i  sit  snørebånd.  Tre  spædbørn 
græd.  Og  ...  og  ...  der  lå  noget  småt  og  brunt  under 
den  sidste  bænk. 

Det  var  en  kuvert.  En  tung  kuvert,  der  raslede. 

Det  lyder  som  penge,  tænkte  hun.  Hun  kiggede  i  den. 
Det  var  penge! 

Amanda  knugede  den  ind  til  sig.  Orv!  tænkte  hun. 
Nu  kan  jeg  købe  en  dukke.  Eller  en  ny  bog.  Eller 
masser  af  slik!  Hun  trak  sin  notesblok  frem  og 
skrev.  »Har  fundet  penge.« 

Så  tænkte  hun:  Det  er  vel  i  orden  at  beholde  dem, 
ikke?  Det  er  jo  ikke  ret  mange  penge.  Hvis  hun  havde 
fundet  en  million,  ville  det  have  været  noget  andet. 
Men  det  her  var  bare  nogle  få  femmere.  Den,  der 
havde  tabt  dem,  savnede  dem  sikkert  slet  ikke. 

Amanda  gav  kuverten  et  hurtigt  kys  -  og  udstødte 


et  gisp.  Bogstaverne  syntes  at  springe  op  fra  papiret: 
»Biskop  Jensen,  Søby  Ward.« 

Det  var  en  tiendekuvert! 

Hun  sank  sammen  på  bænken  og  følte  det,  som  om 
hun  lige  var  blevet  slået  i  maven.  Det  var  uretfærdigt! 
Hun  havde  jo  allerede  planlagt,  hvad  hun  ville  købe. 

Det  var  da  hendes.  Var  det  ikke? 

Hun  kiggede  på  sin  notesblok.  Hvad  ville  Zeniff  have 
gjort?  spurgte  hun  sig  selv.  Spejdere  gjorde  altid  gode 
gerninger.  Amanda  vidste,  hvad  hun  skulle  gøre. 

Hun  kiggede  sig  omkring.  Bror  Bendtsen  var  på  vej 
ud  af  kirkesalen.  Han  var  medlem  af  biskoprådet. 

Hun  proppede  notesblokken  i  lommen,  spænede  hen 
mod  døren  og  råbte  til  ham:  »Bror  Bendtsen,  jeg  har 
fundet  den  kuvert  her  i  kirkesalen.« 

Bror  Bendtsen  trykkede  Amandas  hånd.  »Tak,  søster 
Olesen,«  sagde  han.  »Jeg  skal  sørge  for,  at  biskoppen  får 
den.« 

Da  Amanda  begyndte  at  gå  hen  mod  primarylokalet, 
tænkte  hun:  Spejderen  Amanda  gør  også  gode  gerninger! 
Hun  trak  sin  notesblok  frem  og  skrev:  »Gav  pengene  til 
bror  Bendtsen.« 


»Åh  nej!« 

Amanda  så  op  og  fik  øje  på  en  æske,  som  gled  ud  af 
hånden  på  søster  Kristensen  og  røg  på  gulvet. 
Farveblyanterne  væltede  ud  af  den. 

»Hvad  bliver  det  næste?«  sagde  søster  Kristensen 
fortvivlet,  mens  hun  balancerede  sit  grædende  barn  på 
hoften  og  samtidig  forsøgte  at  holde  fast  på  de  billeder, 
der  var  ved  at  glide  ud  af  hendes  hånd. 

Uden  at  tænke  over  det  spænede  Amanda  ned  ad 
gangen  til  sin  VDR-lærerinde.  »Bare  rolig,  søster 
Kristensen,«  sagde  hun,  mens  hun  begyndte  at  samle 
farveblyanter  op.  »Jeg  skal  nok  hjælpe  dig.« 

»Jeg  skal  også  nok  hjælpe  til,«  sagde  hendes  veninde 
Merete. 

Amanda  og  Merete  fik  hurtigt  farveblyanterne  op  i 
æsken. 

»Mange  tak,«  sagde  søster  Kristensen  og  smilede 
taknemligt.  »Det  hele  er  bare  gået  galt  i  dag.« 

»Ingen  årsag,«  sagde  Amanda  og  Merete  i  kor. 

»Kom,  piger,«  hviskede  søster  Kristensen  og  kiggede 
hen  mod  primarylokalet.  »Vi  må  hellere  skynde  os.« 

Amanda  og  Merete  smuttede  hurtigt  ind  til  Primary 
og  satte  sig  sammen  med  deres  klasse.  Amanda  skrev 
hurtigt  i  sin  notesblok:  »Hjalp  søster  Kristensen  med  at 
samle  farveblyanter  op.« 

»Søster  Kristensen,«  sagde  primarypræsidentinden  og 
afbrød  Amandas  tanker.  »Rasmus 
kunne  ikke  komme  i  dag.  Er 
der  en  anden  fra  din  klasse, 
som  vil  bede  bøn  for  os?« 
Søster  Kristensen 
kiggede  på  de  fire 


børn  i 


ørn  på  hendes  række.  Amanda  gjorde  det  samme. 
Hun  vidste,  at  Jacob  ikke  ville  gøre  det.  Han  var  bange. 
Og  hun  vidste,  at  Frederik  ikke  ville  gøre  det,  for  han 
meldte  sig  aldrig  til  noget.  Så  var  der  kun  Merete  og 
hende  tilbage.  Men  Merete  sad  med  søster  Kristensens 
baby. 

»Jeg  skal  nok  gøre  det,«  sagde  Amanda.  Hun  gik 
stille  op  til  talerstolen.  Da  hun  satte  sig  igen,  skrev  hun 
i  sin  notesblok:  »Bad  åbningsbøn  i  Primary.«  Og  så 
tegnede  hun  et  smilende  ansigt. 

»Hvad  er  det?«  hviskede  Merete. 

»Det  er  min  spejderbog.  Jeg  skriver  vigtige  oplys- 
ninger i  den.« 

»Nå,  jeg  troede,  at  det  var  en  slags  VDR-bog  eller 
sådan  noget.« 

Amanda  læste  alt  det,  hun  havde  skrevet.  »Har 
fundet  penge,«  »Gav  pengene  til  bror  Bendtsen,« 
»Hjalp  søster  Kristensen  med  at  samle  farveblyanter 
op«  og  »Bad  åbningsbøn  i  primary«.  Det  var  jo  en  slags 
VDR-bog.  Notaterne  viste,  at  hun  havde  valgt  det 
rette. 

Hun  skrev  »VDR«  med  store 
bogstaver  på  forsiden  af  notes- 
blokken. Det  er  ligesom  en 
hemmelig  kode,  tænkte  hun  glad. 
VDR-spejderen  Amanda!  Det  var 
virkelig  vidunderligt  og  betydningsfuldt 


Sandhedens  øjeblik 


Biskop  H.  David  Burton 

Præsiderende  biskop 


Da  søster  Burton  og  jeg  var  nygifte,  boede  vi  i  den 
sydøstlige  del  af  Saltsødalen.  Nogle  gange  når  vi 
var  nede  og  købe  varer  hos  den  lokale  købmand, 
så  vi  præsident  Joseph  Fielding  Smith  og  hans  kone,  der 
var  nede  og  handle  i  den  samme  butik.  Præsident  Smith 
(1876-1972)  var  Kirkens  tiende  præsident. 

Jeg  tog  endelig  mod  til  mig  og  spurgte  præsident 
Smith,  hvorfor  han  tog  hele  vejen  fra  centrum,  forbi 
flere  købmandsforretninger,  for  at  handle  i  netop  denne. 
Han  kiggede  ud  over  kanten  af  sine  briller  og  sagde: 
»Min  ven!  Søster  Smith  og  jeg  støtter  handlende,  der 
holder  sabbatten  hellig.« 

Jeg  ved,  at  det  er  svært  for  unge  mennesker  at  vælge 


at  holde  sabbatten  hellig,  når  idrætshold,  som  de  så 
gerne  vil  spille  på,  arrangerer  deres  kampe  og  stævner 
om  søndagen.  Men  jeg  ved  også,  at  det  at  holde 
sabbatten  hellig  er  et  af  de  vigtigste  bud,  vi  kan  holde, 
når  vi  bereder  os  på  at  modtage  Andens  tilskyndelser. 

Jeg  bærer  mit  vidnesbyrd  om  vores  levende  himmelske 
Fader  og  hans  Søn,  vor  Frelser  og  vor  Forløser,  som  elsker 
os  betingelsesløst  og  ønsker,  at  vi  skal  gøre  brug  af  de 
mange  muligheder,  de  stiller  til  rådighed  for  os.  Dette  er 
sandhedens  øjeblik,  lad  os  stå  blandt  de  trofaste,  som 
overholder  denne  storslåede  befaling.  □ 

Tilpasset  fra  en  tale  ved  oktoberkonferencen  1998. 

JEG  PRØVER  AT  VÆRE  SOM  JESUS 

Et  fristed 

Barbara  Jean  Jones     historiefortælleren  fra  gaulæa,  af  del  parson,-  foto  af  primarybørn:  forfatteren 


Hvis  du  besøger  Primary  i  Dar-es-Salaam  i 
Tanzania,  vil  du  høre  den  mest  energiske  frem- 
førelse af  »Hold  Guds  befalinger«  (Salmer  og  sange,  nr. 
197),  som  du  nogensinde  har  hørt.  Og  så  vil  du  lægge 
mærke  til,  at  børnene  smiler  bredt,  mens  de  synger  en 
anden  yndlingssang,  nemlig  »Elsker  hverandre«  (Salmer 


og  sange,  nr.  199).  Selv  om  de  fleste  af  disse  børn  kun  er 
kommet  i  Primary  et  års  tid  eller  to  -  Kirken  er  nemlig 
stadig  ny  i  deres  land  -  så  kender  de  alle  Jesus  og 
forsøger  at  være  som  ham. 

Dar-es-Salaam  er  hovedstaden  i  Tanzania.  Tanzania 

er  et  smukt  land  i  Østafrika,  der  er  kendt  for  bjerget 
Kilimanjaro  (som  er  Afrikas  højeste  bjerg),  og  for  sine 
nationalparker,  der  vrimler  med  alle  slags  vilde  dyr. 

Navnet  Dar-esSalaam  betyder  »Fredens  Havn«,  og 
børnene  gør  deres  til,  at  Primary  og  deres  hjem  bliver 
fredens  havne.  I  Primary  har  de  lært  at  bede.  »Når  vi 
beder,  takker  vi  Gud  for,  at  vi  kender  sandheden  i 
denne  Kirke,«  siger  Romanus  Gideme  på  otte.  »Og  vi 
beder  Gud  om  hjælp  til  at  forstå,  hvad  vores  lærer 
fortæller  os,«  siger  Elias  Mwingira  på  syv. 

Børnene  elsker  at  høre  deres  lærer  fortælle  historier 
fra  skrifterne.  De  lytter  stille,  så  de  kan  genfortælle 
historierne  for  deres  forældre,  som  alle  er  nye 
medlemmer  af  Kirken.  »Børnene  har  lært  os  meget,« 


siger  William  Gideme,  der  er  præsident  for  Changombe 
Gren  i  Nairobi-missionen  i  Kenya.  »De  har  overrasket 
os  ved  at  fortælle  os  historier  fra  Mormons  Bog  og 
historierne  om  Moses,  Daniel  og  Esajas.« 

Primarybørnene  i  Dar-es-Salaam  elsker  også  at  holde 
familieaften.  »Hvis  jeg  glemmer  familieaften,  så  minder 
børnene  mig  om,  at  vi  skal  holde  den.  Det  elsker  jeg 
dem  for,«  siger  præsident  Gideme. 

Børnene  kan  også  lide  at  gøre  noget  for  at  glæde 
andre.  Når  f.eks.  en  missionær  er  ved  at  have  fuldført 
sin  mission,  omringer  børnene  missionæren  og  synger 
og  klapper  og  danser. 

Et  af  yndlingsskriftstederne  for  primarybørnene  i 
Dar-es-Salaam  er  3  Nephi  18:7:  »Og  dersom  I  altid 
ihukommer  mig,  skal  min  And  være  hos  jer.«  Børnene 
her  gør  deres  bedste  for  at  huske  Jesus  i  alt,  hvad 
de  gør.  □ 


HISTORIER  FRA  DET  NYE  TESTAMENTE 


JESUS 

KRISTUS 

FØDES 


Den  romerske  kejser  udstedte  en  lov  om,  at  alle  skulle 
betale  skat.  Josef  og  Maria  boede  i  Nazaret.  De  måtte 
rejse  de  100  kilometer  til  Betlehem  for  at  betale  deres 
skat. 

Luk  2:1-5 


Det  var  ikke  let  for  Maria  at  rejse  til  Betlehem.  Hun 
skulle  snart  føde  sit  barn. 

Luk  2:4-5 


Endelig  nåede  Josef  og  Maria  frem  til  Betlehem.  Alle 
værelserne  i  herberget  var  allerede  fyldt  med  mennesker. 

Luk  2:6-7 

Da  barnet  var  født,  svøbte  Maria  ham  og  lagde  ham  i  en  krybbe.  Josefog  Maria  kaldte  barnet  for  Jesus. 


Luk  2:7,  21 

Der  var  hyrder,  som  vogtede  deres  får  på  markerne  nær 
Betlehem.  Den  nat  besøgte  en  engel  dem.  Hyrderne 
blev  bange. 

Luk  2:8-9 


Englen  sagde,  at  de  ikke  skulle  være  bange,  for  han 
bragte  vidunderlige  nyheder.  Frelseren,  Jesus  Kristus, 
var  blevet  født  i  Betlehem.  De  kunne  finde  ham  i  en 
krybbe. 

Luk  2:10-12 


Hyrderne  gik  til  Betlehem,  hvor  de  så  den  lille  Jesus 
ligge  i  krybben.  Josef  og  Maria  var  sammen  med  ham. 

Luk  2:15-16 


Hyrderne  blev  glade  for  at  se  Frelseren.  Da  de  gik, 
fortalte  de  andre  mennesker  om  det,  de  havde  hørt  og 
set. 

Luk  2:17,  20 

HISTORIER  FRA  DET  NYE  TESTAMENTE 


FREMSTILLINGEN 

I  TEMPLET 


Da  Jesus  var  nogle  få  uger  gammel,  tog  hans  forældre 
ham  med  til  templet  i  Jerusalem. 

Luk  2:21-22 


Simeon  var  en  god  mand,  som  boede  i  Jerusalem.  Helligånden  havde  fortalt  ham,  at  inden  han  døde,  skulle 
han  se  Kristus. 

Luk  2:25-26 

Simeon  tog  hen  til  templet.  Da  han  så  Jesusbarnet,  tog 
han  ham  i  sine  arme  og  lovpriste  Gud. 

Luk  2:27-29 


Simeon  erklærede,  at  barnet  ville  bringe  frelse  til  alle 
folk.  Josef  og  Maria  forbløffedes  over  det,  som  Simeon 
sagde. 

Luk  2:30-33 


Enken  Anna  var  også  i  templet  den  dag.  Hun  så  også  Jesus  og  vidste,  hvem  han  var.  Hun  takkede  for  Frelseren  og 
fortalte  mange  mennesker  om  ham. 

Luk  2:36-38 

BESØGSLÆRERINDEBUDSKABET 


RENHED  I  TANKE  OG  HANDLING 

Præsident  Gordon  B.  Hinckley 
opfordrer  sidste  dages  hellige  til 
at  »hæve  (sig)  over  verdens 
ondskab«.  Selv  mens  han  minder  os 
om,  at  »det  er  en  udfordring  at  virke  i 
verden  og  at  leve  hævet  over  dens 
snavs,«  beder  han  os  om  at  være 
»stærke«  og  at  »lade  vores  personlige 
hæderlighed  . . .  lede  vore  handlinger« 
(»Hjordens  hyrder«,  Liahona,  juli  1999, 
s.  60).  Hans  råd  bekræfter  Herrens 
formaning  om  at  »altid  øve  dyd  og 
hellighed  for  mig«  (L&P  46:33). 

STYRING  AF  VORE  TANKER 

Rene  liv  udspringer  af  rene  tanker. 
Præsident  David  O.  McKay  (1873- 
1970)  opridsede  processen: 

»Så  en  tanke,  høst  en  handling. 

så  en  handling,  høst  en  vane, 

så  en  vane,  høst  en  karakter, 

sa  en  karakter,  høst  en  evig 
skæbne«  (da  han  citerede  E.D. 
Boardman  i  Conference  Report,  april 
1962,  s.  7) 

Selv  om  vi  ikke  altid  kan  hindre 
urene  tanker  i  at  trænge  ind  i  vores 
sind,  kan  vi  hindre  dem  i  at  blive 
der.  Mens  biskop  H.  Burke  Peterson 
var  rådgiver  i  Det  Præsiderende 
Biskopråd,  gav  han  os  følgende 
vigtige  råd: 

»For  det  første  må  vi  standse 
strømmen  ...  til  vort  sind  ...  af 
vulgære  historier,  vittigheder,  billeder, 
samtaler  og  utallige  andre  djævelske 
produkter  . . . 


Lad  os  nu  antage,  at  vi  har 
standset  strømmen  -  ikke  skåret  ned 
på  den,  men  standset.  Det  næste,  vi 
skal  gøre,  er  at  udvikle  et  filtrerings- 
system,  der  vil  rense  vort  sinds  store 
reservoir,  således  at  de  livgivende 
tanker,  der  kommer  derfra  igen  kan 
blive  rene  og  nyttige  for  os  . . . 

Det  er  ikke  så  vanskeligt  at  rense 
vores  ånd  for  disse  urenheder.  Det 
begynder  med  bøn  hver  morgen  og 
ender  med  bøn  hver  aften.  Det  er  det 
vigtigste  skridt  i  processen,  som  jeg 
kender  til  ... 

For  det  andet  tilføjes  en  yderligere 
forbedring  i  filtreringsprocessen.  Et 
yderligere  mål  af  åndelig  renhed,  om 
1  vil,  kan  findes  i  dagligt  studium  af 
skrifterne  -  måske  ikke  så  længe  ad 
gangen,  men  hver  dag  . . . 

For  det  tredje  skal  I  give  jeres  ånd 
den  forfriskning,  som  det  er  at  gøre 
noget    godt    for    en    anden,    som 


vedkommende  ikke  har  forventet. 
Lad  det  være  noget  enkelt,  men  gør 
det  -  hver  dag.  Det  kan  være  en 
venlig  hilsen,  et  kort  besøg  hos  [en, 
som  er]  sengeliggende,  en  telefonop- 
ringning eller  et  lille  brev  . . . 

Og  endelig  bør  I  tage  fat  i  et  bud, 
som  I  stadig  har  vanskeligt  ved  at 
overholde,  og  give  det  en  ærlig 
chance  for  at  velsigne  jeres  liv« 
(»Lutring  af  vort  sind  og  vor  ånd,« 
Stjernen,  april  1981,  s.  73-75). 

HJÆLP  FRA  HELLIGÅNDEN 

Når  vi  stræber  efter  at  udvikle 
renhed,  kan  Guddommens  tredje 
medlem  være  en  skattet  hjælper. 
Sheri  L.  Dew,  andenrådgiver  i  Hjælpe- 
foreningens hovedpræsidentskab,  for- 
klarer: »Helligånden  ...  hjælper  os 
med  at  overvinde  svaghed  og  modstå 
fristelse,  den  inspirerer  til  ydmyghed 
og  omvendelse,  den  leder  og  beskytter 
os  på  mirakuløse  måder  og  giver  os 
gaver  som  visdom,  guddommelig 
opmuntring  [og]  fred  i  sindet  og  et 
ønske  om  at  forandre  os«  (»Vi  er  ikke 
alene«,  Liahona,  januar  1999,  s.  112). 

Ved  at  følge  Ånden  og  stræbe 
efter  adlyde  Herrens  befalinger, 
bevæger  vi  os  stedse  fremad  mod  en 
personlig  renhed,  som  afspejler  sig  i 
kristuslignende  tanker  og  adfærd.  Vi 
bevæger  os  frem  mod  den  største 
belønning,  som  Frelseren  selv  har 
lovet  os:  »Salige  er  de  rene  af  hjertet, 
for  de  skal  se  Gud«  (Matt  5:8).  □ 


SIDSTE  DAGES  HELLIGE  RØSTER 


Tro  på  Herren 
Jesus  Kristus 


Profeten  Joseph  Smith  belærte  os  om,  at 
tro  er  »den  motiverende  faktor  i  alle 
handlinger«  hos  intelligensvæsner  (Joseph 
Smith,  Lectures  on  Faith,  1985,  s.  1-2).  Tro  på 
Herren  Jesus  Kristus  kommer  til  udtryk 
på  mange  måder.  Det  kan  give  et 
menneske  styrken  til  at  vælge  det 
rette  eller  kraften  til  at  blive 
helbredt  eller  helbrede  andre. 
Et  andet  menneske  motiveres 
måske  til  at  forsone  sig  med  en 
modstander  eller  til  at  faste  og 


bede  for  at  blødgøre  familiens  medlemmers 
hjerte.  Tro  kan  lære  os  at  stole  på  Herren,  så  vi 
er  villige  til  at  ofre  de  ambitioner,  der  betyder 
meget  for  os,  fordi  vi  ved,  at  hans  kort  for  vores 
jordiske  rejse  måske  er  meget  ander- 
ledes, men  i  den  sidste  ende  også 
meget  bedre,  end  vores  eget. 
W  Hvor  som  helst  medlemmer 
udøver  tro  på  Herren,  der  vil 
han  være  til  stede  og  velsigne 
dem  og  dem,  som  de  elsker 
og  tjener. 


•      •      *      * 


»Jeg  vil  have  en  evig 
familie« 

Alfonso  Castro  Våzquez 

Som  23-årig  mente  jeg,  at  jeg 
havde  alt,  hvad  en  ung  mand  i 
Mexico  City  kunne  ønske  sig.  Jeg  var 
uafhængig,  havde  et  godt  job  og  var 
næsten  færdig  med  min  videre- 
gående uddannelse.  Livet  havde 
givet  mig  meget  -  forældre,  som 
havde  lært  mig  gode  principper  og 
indgydt  mig  evnen  til  at  arbejde 
hårdt  og  et  ønske  om  at  forbedre  mig 
selv.  Og  nu  gik  jeg  ud  med  en  køn 


ung  pige.  Det  eneste  virkelige 
problem,  som  jeg  havde,  var  et  par 
uoverensstemmelser  mellem  os 
omkring  emnet  religion.  Hun  var 
medlem  af  Jesu  Kristi  Kirke  af  Sidste 
Dages  Hellige,  og  det  var  jeg  ikke. 

Jeg  havde  allerede  truffet  missio- 
nærerne, som  »tilfældigvis«  ofte  var 
hjemme  hos  hende,  når  jeg  besøgte 
hende.  Jeg  lyttede  til  den  første 
lektion  et  par  gange,  men  missio- 
nærerne kunne  ikke  fa  mig  til  at  læse 
eller  bede.  Vi  nåede  aldrig  til  den 
anden  lektion.  Jeg  vidste,  at  de  gerne 

ville  have,  at  jeg  skulle  slutte  mig  til 
Kirken,  men  jeg  var  ikke  interesseret. 
Skønt  jeg  var  imponeret  over  mange  af 
de  medlemmer,  som  jeg  allerede  havde 
truffet,  var  jeg  ikke  villig  til  at  tilbringe 
søndagen  i  kirke.  Jeg  ville  hellere  spille 
fodbold  eller  gå  i  biografen. 

En  dag,  efter  en  række  skænderier, 
holdt  min  kæreste  og  jeg  op  med  at  se 

Det  overraskede  mig  meget  at  høre 
et  fast  nej  fra  hendes  læber.  I 
samme  øjeblik  begyndte  tårerne  at 
trille  ned  over  hendes  kinder. 


o 

x 

X 


< 


mere  til  hinanden.  Jeg  savnede 
hende  og  begyndte  at  tænke  på 
hendes  pålidelighed,  dyd  og 
modenhed.  Hendes  standarder  var 
meget  højere  end  nogen  andens.  Så 
en  aften  tog  jeg  hen  for  at  besøge 
hende  igen.  Da  vi  talte  sammen,  gik 
det  op  for  mig,  at  hun  også  havde 
savnet  mig.  Da  jeg  blev  klar  over,  at 
hun  gerne  ville  være  sammen  med 
mig  igen,  inviterede  jeg  hende  straks 
ud  igen. 

Det  overraskede  mig  meget  at 
høre  et  fast  nej  fra  hendes  læber.  I 
samme  øjeblik  begyndte  tårerne  at 
trille  ned  over  hendes  kinder. 

Jeg  tænkte:  Hvad  får  hende  dog  til 
at  sige  nej,  når  hun  egentlig  vil  sige  ja? 
Da  jeg  kom  mig  over  forbløffelsen  og 
spurgte  hende  hvorfor,  svarede  hun 
hulkende:  »Jeg  vil  giftes  i  templet  - 
Jeg  vil  have  en  evig  familie.« 

En  ukendt  følelse  skyllede  ind 
over  mig,  og  så  begyndte  jeg  også  at 
græde.  Af  en  eller  anden  grund  fik 
jeg  et  stærkt  ønske  om  at  gøre,  hvad 
jeg  kunne  for  at  føle  det  samme  for 
en  evig  familie. 

Jeg  begyndte  at  blive  undervist  af 
missionærerne  igen,  og  denne  gang 
var  jeg  oprigtigt  interesseret.  Tre 
uger  senere  blev  jeg  døbt. 

Nu  forstår  jeg,  hvad  det  var,  jeg 
følte  den  aften.  Det  var  Helligåndens 
tilskyndelse.  I  dag  er  jeg  25  og  tiener 
som  fuldtidsmissionær  i  Guadalajara- 
missionen  i  Mexico.  Min  kæreste  er 
også  på  fuldtidsmission. 


Jeg  er  min  himmelske  Fader 
meget  taknemlig  for  den  store  foran- 
dring i  mit  hjerte  og  for  muligheden 
for  at  fortælle  andre  om  evangeliets 
fylde.  Jeg  er  også  min  veninde 
taknemlig  for  hendes  trofasthed. 
Hendes  ønske  om  at  få  en  evig 
familie  har  gjort,  at  jeg  nu  fortæller 
budskabet  om  evige  familie  til  andre 
mennesker  —  mennesker,  som  nu  selv 
søger  den  samme  velsignelse. 


» 


Stol  på  Herren  af 
hele  dit  hjerte« 

Humberto  Eiti  Kawai 

Det  var  en  søndag  eftermiddag 
hen  mod  slutningen  af  min 
mission,  og  jeg  stod  og  vaskede  op 
efter  middagen  i  Recife  i  Brasilien.  Af 
en  eller  anden  årsag  kom  jeg  til  at 
tænke  på  de  hellige  i  Nauvoo.  Jeg 
tænkte  på,  at  efter  alle  deres  ofre  og 
alt  deres  arbejde  med  at  opføre 
templet,  måtte  de  flygte  fra  Nauvoo  og 
forlade  templet  og  deres  hjem.  Jeg  var 
forbløffet  over  disse  menneskers  store 
tro.  Midt  i  deres  prøvelser  havde  de 
fortsat  tillid  til  deres  himmelske  Fader 
og  gjorde  alt,  hvad  han  bad  dem  om. 

Så  slog  tanken  mig:  Hvis  vor 
himmelske  Fader  en  dag  tog  noget  dyre- 
bart fra  dig,  noget  som  du  havde  måtte 
yde  ofre  for,  viUe  du  så  gøre  oprør? 

Spørgsmålet  overraskede  mig,  for 
jeg  vidste  ikke,  hvorfor  jeg  havde 
stillet  det.  Jeg  prøvede  at  forestille  mig 
blandt  de  hellige  i  Nauvoo  og  føle, 
hvad  de  havde  følt.  Jeg  konkluderede, 


at  jeg  ikke  vidste,  hvordan  jeg  ville 
have  reageret,  men  jeg  ønskede  oprig- 
tigt at  have  tro  nok  til  altid  at  aner- 
kende Guds  vilje.  Jeg  anede  ikke,  at 
jeg  ville  blive  sat  på  netop  sådan  en 
prøve  allerede  samme  aften. 

Nogle  få  dage  tidligere,  mens  jeg 
funderede  over,  hvad  jeg  skulle  tage 
mig  til  efter  min  mission,  havde  jeg 
besluttet  mig  for  at  gøre  karriere 
inden  for  musikken.  Inden  min 
mission  havde  jeg  øvet  mig  op  til 
seks  timer  om  dagen  ved  klaveret  og 
havde  gået  på  musikakademiet.  For 
nylig  havde  min  musiklærer  sendt 
mig  et  brev  og  lovet  at  hjælpe  mig  i 
gang  med  en  karriere  som  pianist. 

Vi  havde  tre  dåb  på  programmet 
den  aften.  Der  var  ikke  noget  dåbs- 
bassin  i  vores  kirkebygning,  så  vi  var 
nødt  til  at  tage  ind  til  Recifes  centrum 
for  at  holde  dåbsmødet.  Det  regnede 
voldsomt  den  aften,  og  da  der  var 
benzinmangel  i  byen,  var  det  svært  at 
få  fat  i  en  taxi.  Det  var  sent,  og  jeg 
begyndte  at  blive  bekymret.  Pludselig 
fik  jeg  øje  på  en  taxi  længere  nede  ad 
gaden  og  løb  hen  mod  den.  Regnen 
havde  gjort  mine  briller  fugtige,  så  jeg 
så  slet  ikke  popcomssælgeren,  der  var 
ved  at  krydse  vejen.  Da  jeg  endelig  fik 
øje  på  hans  vogn,  kunne  jeg  ikke  nå  at 

Da  jeg  endelig  fik  øje  på  popcorn- 
sælgerens  vogn,  kunne  jeg  ikke 
nå  at  stoppe  op  og  brasede  derfor 
lige  ind  i  den  og  fik  en  dyb  flænge 
i  mit  venstre  håndled. 

stoppe  op  og  brasede  derfor  lige  ind  i 
den.  Jeg  fik  en  meget  dyb  flænge  i  mit 
venstre  håndled  og  blev  kørt  på 
skadestuen  på  det  nærmeste  hospital. 

Der  fik  jeg  at  vide,  at  senerne  var 
skåret  over.  To  fingre  på  min  venstre 
hånd  var  lammet.  Da  de  ikke  havde 
en  ledig  operationsstue,  kunne  jeg 
ikke  blive  opereret  med  det  samme. 
Efter  som  jeg  skulle  rejse  hjem  fra 
min  mission  et  par  dage  senere,  syede 
lægerne  bare  såret  sammen  og  sagde, 
at  jeg  skulle  opsøge  en  specialist  i  Sao 
Paulo. 

Da  jeg  vendte  hjem,  fik  jeg  en 
præstedømmevelsignelse  af  min  far 
og  blev  behandlet  af  den  bedste 
håndkirurg  i  Sao  Paulo.  Jeg  kom  mig 
hurtigt,  og  efter  længere  tids  fysiote- 
rapi kunne  jeg  begynde  at  spille 
klaver  igen.  Men  jeg  gjorde  mig  ingen 
illusioner  om  en  professionel  karriere. 
I  stedet  fulgte  mit  liv  en  anden  kurs.  I 
dag  er  jeg  neurolog,  og  den  uddan- 
nelse har  givet  mig  mulighed  for  at 
hjælpe  mange  mennesker. 

Jeg  tror,  at  Gud  havde  en  lidt  anden 
plan  for  mit  liv,  end  jeg  havde  ventet. 
Når  vi  stoler  »på  Herren  af  hele  [vort] 
hjerte«,  så  ved  jeg,  at  han  vil  »jævne 
[vore]  stier«  for  os  (Ordsp  3:5-6). 

Tro  på  Gud  gav  mig 
styrke 

Bryan  Wu 

O 

Året  1998  blev  et  vendepunkt  i 
mit  liv.  I  løbet  af  det  år  beslut- 
tede jeg,  trods  mine  mange  studier,  at 


tage  ekstraarbejde  efter  skoletid  for 
at  undgå  min  far.  Vores  forhold 
havde  været  anstrengt  længe,  men 
nu  var  det  brudt  ud  i  rent  fjendskab. 
Den  vrede,  som  vi  begge  følte,  kunne 
bryde  ud  når  som  helst. 

Men  så  ændrede  et  mirakel  vores 
forhold.  En  aften  besøgte  to  missio- 
nærer fra  Jesu  Kristi  Kirke  af  Sidste 
Dages  Hellige  en  af  mine  kolleger 
henne  på  arbejde.  De  gav  ham  et 
kort  budskab,  og  jeg  lyttede  lidt 
fraværende  til  det,  de  sagde.  Men  jeg 
blev  lidt  nysgerrig  efter  at  høre  mere, 
så  jeg  sagde  ja  til  at  mødes  med  dem. 

Den  første  lektion  lærte  mig,  at 
jeg  kunne  leve  sammen  med  min 
familie  selv  efter  døden.  En  følelse  af 
anger  over  mit  dårlige  forhold  til  min 
far  fyldte  mit  hjerte.  Jeg  vidste,  at 
tiden  var  inde  til  at  rette  op  på 
skaden.  Mit  ønske  om  en  lykkelig, 
evig  familie  gav  mig  mod  til  at  tale 
med  min  far.  Til  at  begynde  med  var 
han  kold,  men  mine  inderlige  og 
vedvarende  bønner  og  min  tro  på 
Gud  gav  mig  styrke  til  at  blive  ved 
med  at  tale  med  ham.  Jeg  vidste,  at 
hvis  jeg  gjorde  min  del,  så  ville  vor 
himmelske  Fader  også  gøre  sin. 

Lidt  efter  lidt  besvarede  Gud  mine 
bønner.  Misforståelsen  mellem  min 
far  og  mig  blev  løst,  og  vores  hjerter 
blev  blødgjort.  Guds  kærlighed  over- 
vældede mig,  og  tre  måneder  senere 
blev  jeg  døbt  i  Kirken  og  blev 
medlem  af  Hsin  Ying  Gren  i  Tainan 
Stav  i  Taiwan.  Jeg  viser  stadig  min 


kærlighed  til  min  far,  ligesom  min 
himmelske  Fader  gjorde  det  mod  mig. 


» 


Jeg  tror  pa 
præstedømmets  magt« 

Rodrigues  Medeiros  Honério 

Min  bedstefar  Elizio  Antonio 
Honorio  havde  fået  et  slag- 
tilfælde og  lå  meget  syg  på  et  hospital 
i  Brasilien.  Lægerne  sagde,  at  han 
kun  havde  ringe  chance  for  at  over- 
leve. Da  jeg  hørte  det,  gik  jeg  ind 
på  mit  værelse  og  spurgte  min 
himmelske  Fader,  hvad  jeg  skulle 
gøre.  Mens  jeg  knælede,  fornemmede 
jeg  Helligåndens  tilstedeværelse 
meget  stærkere,  end  jeg  nogensinde 
før  havde  gjort.  Da  jeg  havde  bedt, 
følte  jeg,  at  jeg  skulle  tale  med  min 
biskop,  så  jeg  tog  hen  til  ham. 

Selv  om  min  bedstefar  ikke  er 
medlem  af  Kirken,  bad  jeg  min 
biskop  om  at  give  ham  en  præste- 
dømmevelsignelse. Jeg  forklarede: 
»Jeg  tror  på  præstedømmets  magt,  og 
jeg  tror,  at  Herren  kan  helbrede  ham. 
Herren  har  tilskyndet  mig  til  at  bede 
om  denne  velsignelse.« 

Vi  tog  hen  til  hospitalet,  og 
biskoppen  gav  min  bedstefar  en 
velsignelse.  Den  følgende  dag 
besøgte  jeg  min  bedstefar,  og  da  sad 
han  i  en  stol  og  talte  med  en  af  mine 
tanter.  Han  havde  det  meget  bedre. 

Jeg  ved,  at  dette  virkelig  er  Jesu 
Kristi  Kirke.  Jeg  ved,  at  præste- 
dømmet kan  velsigne  os,  hvis  vi  har 
tro  på  dets  guddommelige  magt.  □ 

SPØRGSMÅL  OG  SVAR 

Hvordan  far 
jeg  gode  venner? 

Jeg  er  meget  genert,  og  jeg  har  brug  for  en 
større  omgangskreds.  Hvordan  knytter  jeg 
gode  venskaber? 

Svarene  er  ment  som  hjælp  og  vejledning  og  er  ikke 
udtryk  for  Kirkens  officielle  lære. 


FOTOILLUSTRATION:  STEVE  BUNDERSON,  MODELFOTO 


UAHONAS SVAR 

Herren  ønsker,  at  du  skal  være 
selvsikker  og  have  venner.  Som  en  af 
vore  læsere  skrev,  så  har  profeten 
Joseph  Smith  sagt,  at  »venskabet  er 
et  af  de  store  fundamentale  prin- 
cipper i  'mormonismen;  (det  er 
bestemt  til)  at  revolutionere  og  kulti- 
vere verden  og  få  krige  og  stridig- 
heder til  at  ophøre  og  få  folk  til  at 
blive  venner  og  brødre«  (Profetens 
Joseph  Smiths  lærdomme,  1954,  s.  380). 

Eftersom  Herren  ønsker,  at  du 
skal  nyde  gode  venskaber,  vil  han 
også  hjælpe  dig  med  at  udvikle  dem. 
Du  kan  tage  det  at  udvikle  venskaber 
op  i  dine  bønner.  Fortæl  Herren, 
hvordan  du  har  det  og  bed  om  hjælp 
og  trøst.  Bed  om  mod. 

Det  letteste  skridt,  du  kan  tage,  er 
måske  at  huske  at  smile.  Folk 
tiltrækkes  ganske  naturligt  af 
mennesker,  der  smiler  meget.  Hvis 
dit  ansigtsudtryk  viser  folk,  at  du  er 


glad,  så  får  de  lyst  til  at  være  sammen 
med  dig.  Vær  behagelig,  vær  interes- 
seret i  andre  mennesker,  giv  oprigtige 
komplimenter,  stil  spørgsmål,  vær 
hjælpsom  og  tilbyd  at  tjene  andre, 
hvis  muligheden  byder  sig.  Husk,  at 
den  bedste  måde  at  få  venner  på,  er 
ved  selv  at  være  en  ven.  Du  vil  blive 
lykkeligere,  hvis  du  prøver  at  være 
oprigtigt  interesseret  i  andre  - 
snarere  end  at  prøve  at  gøre  andre 
interesseret  i  dig.  Hjælp  andre  til  at 
få  det  godt  med  sig  selv.  Spørg  ikke, 
hvad  du  kan  få  ud  af  et  forhold,  men 
snarere  hvad  du  kan  give. 

Flere  læsere  har  foreslået,  at  en 
god  måde  at  vinde  venner  på,  er  ved 
at  deltage  i  forskellige  aktiviteter,  så 
som  seminar  eller  institut,  hvor  du 
kan  være  sammen  med  andre  unge 
mennesker,  som  har  de  samme  mål 
og  standarder.  Ved  at  deltage  i 
seminar-  eller  institutklasser  og  - 
aktiviteter  bringer  du  dig  selv  i  en 

situation,  hvor  du  kan  møde  nye 
mennesker.  Men  lad  være  med  bare 
at  møde  op.  Tag  aktivt  del.  Tilbyd  at 
hjælpe  med  aktiviteterne  -  især 
dem,  der  er  tjenesteorienterede.  Så 
udvikler  venskaberne  sig  ofte  ganske 
naturligt. 

Og  til  sidst,  giv  ikke  op.  Hvis 
nogen  ikke  vil  være  din  ven,  så  tilgiv 
deres  uvenlighed,  bliv  ved  med  at 
smile  og  prøv  igen.  Der  er  masser  af 
andre  -  i  skolen,  i  kirken,  til  seminar 
eller  institut,  i  dit  kvarter  -  som  vil 
glæde  sig  over  at  have  en  ven  som  dig. 

LÆSERNES  SVAR 

Bed  til  vor  himmelske  Fader,  og 
spørg  ham  om  hjælp.  Deltag  i  wards- 
eller   grensaktiviteter.   Når   du    er 
sammen  med   andre,   vil  du   snart 
glemme  din  generthed. 
Irene  Marinho  Mendes, 
Arsenal  Gren, 
Niteroi  Stav  i  Rio  de  Janeiro  i  Brasilien 


Francesco  Pezzoli 


Cristina  G.  Dungan 


Ældste  Eduardo  Moreira 


Darmeli  Soares  Rech 


Periah  Sefulu  Sauvao 


^Sirlk  -Æs/rfe-- 


Vi 


Aguinaldo  Alves 


Carla  Sofia  Leal  Saravia 


At    være    genert    er    ikke    en 
skavank.  Du  skal  bare  være  dig  selv 
og  være  oprigtig.  Kun  på  den  måde 
kan  andre  få  øje  på  dig  og  dit  gode 
eksempel. 
Francesco  Pezzoli, 
Bergamo  1.  Ward, 
Milano  Stav  i  Italien 

Bed  om,  at  du  må  blive  en  bedre 
ven  for  andre  og  bed  din  himmelske 
Fader  om  at  vende  din  svaghed  til 
styrke    (se   Ether    12:27).   Deltag  i 
Kirkens  aktiviteter.  Vær  trofast  mod 
dine  venner;  respektér  dem  for  det, 
de  er,   ikke  det,   de   har.   Husk  at 
behandle  folk  med  venlighed,  og  lær 
dem  og  deres  interesser  at  kende. 
Cristina  G.  Dungan, 
Agoo  3.  Ward, 
Agoo  Stav  i  Filippinerne 

Da  jeg  blev  medlem  af  Kirken, 
kendte  jeg  ikke  nogen,  og  alt  var  helt 
nyt.  Til  seminar  fandt  jeg  sande  og 
gode  venner,  som  har  hjulpet  mig 
med  at  forberede  mig  til  min  mission. 
Ældste  Eduardo  Moreira, 
Goiåniamissionen  i  Brasilien 

Inden  vi  tager  hen  til  et  sted,  hvor 
der  er  mange  mennesker,  bør  vi  bede 
en  bøn.  Ånden  kan  hjælpe  os  med  at 
overvinde  vores  generthed  og  gøre 
det  lettere  for  folk  at  komme  ind  på 


livet  af  os.  Vi  er  aldrig  alene,  når  vi 

o 

har  Anden  med  os. 

Sofia  Beatriz  Rioja  Pantoja, 

Sarco  Ward, 

Cobija  Stav  i  Cochabamba  i  Bolivia 

Når  vi  stræber  efter  at  efterleve 
evangeliets   principper,   bliver   det 
lettere  at  tale  med  andre.  Da  jeg 
havde  taget  imod  evangeliet,  over- 
vandt jeg  min  generthed  og  fik  gode 
venner  ved  at  studere  skrifterne  og 
deltage  i  institut.  Vi  får  det  godt,  når 
vi  læser  gode  bøger,  blade  og  især 
skrifterne  og  de   levende  profeters 
ord.  Når  vi  deltager  i  institut,  får  vi 
mulighed  for  at  møde  andre  vidun- 
derlige mennesker. 
Darmeli  Soares  Rech, 
Fatima  Ward, 
Joinville  Stav  i  Brasilien 

Til  at  begynde  med  følte  jeg  mig 
utilpas  og  uden  for  ved  aktiviteter  i 
Kirken.    Men  efterhånden  som  jeg 
traf  andre  mennesker,  begyndte  jeg 
at  føle  mig  som  en  del  af  gruppen.  Jeg 
indså,  at  jeg  slet  ikke  var  så  genert, 
som  jeg  troede.  Når  jeg  viste  andre 
oprigtig   interesse,    så   var  de   også 
interesseret  i  mig,  og  vi  havde  det 
sjovt  sammen. 
Mauro  Germån  Solddn, 
Lanus  2.  Ward, 
Avellaneda  Stav  i  Buenos  Aires  i  Argentina 

Generthed  kan  udspringe  af 
frygten  for  ikke  at  blive  accepteret 
eller  af  et  manglende  selvværd.  Vi 
skal  huske  på,  at  vi  er  Guds  børn,  og 
at  han  elsker  os  -  trods  alle  vores 
svagheder.  Vi  må  bede  og  søge  hjælp 
til  at  overvinde  vore  svagheder. 

Tag  det  første  skridt  og  vis  en 
anden  ægte  interesse  ved  at  indlede 
en  samtale.  Og  husk  at  lære  folks 
navne  at  kende.  Hjælp  dem  til  at  føle 
sig  betydningsfulde. 
Rosibel  Valle  de  Ochoa, 
Tegucigalpa  Ward, 
Tegucigalpa  Stav  i  Honduras 

Hvis  du  er  genert  og  har  brug  for 
gode  venner,  så  er  det  første,  du  skal 
gøre,  at  bede  og  faste  og  fortælle  Gud 
om  dine  behov,  så  du  kan  få  trøst. 
Bed  om,  at  din  flovhed  og  generthed 
må  blive  fjernet.  Husk  på,  at  der  i 
Lukas  1:37  står:  »...  intet  er  umuligt 
for  Gud.« 
Periah  Sefulu  Sauvao, 
Lemoli  1.  Ward, 
Faleasiu  Stav  i  Vpolu  på  Samoa 

Jeg  har  altid  haft  svært  ved  at 
omgås  andre.  Men  da  jeg  vendte 
hjem  fra  min  mission,  var  jeg  blevet 
inspireret  af  kundskaben  om,  at  jeg 
er  Guds  barn  og  derfor  kan  blive  som 
ham.  Jeg  satte  mig  følgende  mål:  (1) 
Jeg  vil  altid  se  folk  i  øjnene  og  hilse 


på  dem  med  et  fast  håndtryk,  og  (2) 
hvis  jeg  føler  mig  usikker  i  min 
omgang  med  en  eller  anden,  vil  jeg 
stoppe  op,  bede,  henvende  mig  til 
vedkommende      og     indlede     en 
samtale.  Jeg  ved,  at  jeg  kan  over- 
vinde min  generthed,  fordi  Herren 
har  lovet,  at  han  vil  »gå  foran  [mig] . 
[Han]  vil  være  på  [min]  højre  og 
venstre  side«  og  vil  styrke  mig  (L&P 
84:88). 
Aguinaldo  Alves, 
Alvorada  Ward, 
Maringå  Stav  i  Brasilien 

Frelseren  er  vores  bedste 
eksempel.  Det  at  tænke  på,  hvad 
han  ville  gøre,  har  virkelig  hjulpet 
mig  til  at  vinde  venner  og  har  givet 
mig  nogle  uforglemmelige  minder. 
Han  var  opmærksom  på  andres 
følelser  og  viste  sin  kærlighed  i  rigt 
mål. 

Carla  Sofia  heal  Saravia, 
Arturo  Prat  Ward, 
Lo  Prado  Stav  i  Santiago  i  Chile 

Engang  var  jeg  meget  genert,  så 
jeg  ved,  hvordan  man  har  det,  når 
ingen  taler  med  en.  Efter  at  jeg  blev 
medlem  af  Kirken,  har  jeg  udviklet 
et  ønske  om  at  få  alle  i  kirken  - 
hvadenten  de  er  medlemmer  eller  ej 
-  til  at  føle  sig  velkomne.  Jeg  prøver 
at  tale  med  alle,  når  jeg  ser  dem  i 


kirken  for  første  gang,  og  jeg  hjælper 
dem  til  at  føle  sig  godt  tilpas.  Denne 
vane  har  hjulpet  mig  med  at  over- 
vinde min  generthed  og  har  givet 
mig  mange  venner,  både  unge  og 
gamle. 

Haydee  B.  Sebastian, 
Santiago  2.  Ward, 
Santiago  Stav  i  Filippinerne 

Du  kan  være  med  til  at  gøre 
SPØRGSMÅL  OG  SVAR  bedre  ved 
at  besvare  nedenstående  spørgsmål 
Send  dit  svar,  så  vi  har  det  senest  den 
1.  oktober  2000.  Send  det  til  QUES- 
TIONS  AND  ANSWERS  10/00, 
Liahona,  50  East  North  Temple 
Street,  Salt  Lake  City,  UT  84150- 
3223,  USA;  eller  send  en  e-mail  til 
CUR-Liahona-IMag@ldschurch.org. 
Du  kan  skrive  dit  svar  på  maskine  eller 
med  læselig  håndskrift  på  dit  eget  sprog. 
For  at  vi  kan  bruge  dit  svar,  skal  du 
vedlægge  dit  fulde  navn,  privatadresse 
samt  ward  og  stav.  Hvis  du  har 
mulighed  for  det,  kan  du  vedlægge  et 
foto  af  dig  selv.  Det  vil  dog  ikke  blive 
returneret.  Et  repræsentativt  udvalg  af 
svarene  vil  blive  trykt.  □ 

SPØRGSMÅL:  Jeg  har  ansvaret  for  at 
planlægge  aktiviteterne  for  de  unge  i  mit 
ward.  Det  virker,  som  om  vi  altid  ender 
med  at  lave  det  samme.  Hvordan  kan  vi 
gøre  vores  aktiviteter  mere  spændende? 

BOLIVIA 

Et  væld  af  velsignelser 


Judy  C.  Olsen 

FOTO:  FORFATTEREN 

Begejstring  og  hengivenhed  for 
evangeliske  sandheder  har  ført  til 
hastig  vækst  for  Kirken  i  dette 
sydamerikanske  land. 

En  tidlig  søndag  morgen  i  La  Paz  i  Bolivia  begiver 
en  ung  familie  sig  ud  på  de  stejle,  brolagte  gader  i 
den  450  år  gamle  by  for  at  overvære  møder  i  et 
ward  i  den  anden  ende  af  deres  stav.  Manden  er  præsi- 
dent for  Unge  Mænd  i  staven,  mens  hans  kone  er  præsi- 
dentinde  for  Unge  Piger  i  staven.  Da  de  ikke  har  råd  til 
busbilletter,  må  de  gå  derhen.  Det  er  en  tur,  der  tager  to 
timer  med  to  små  børn  på  slæb.  Deres  to  timer  lange  tur 
til  kirken  er  et  eksempel  på  trofastheden  blandt  de  boli- 
vianske sidste  dages  hellige,  som  tager  imod  glæden  ved 
hengivent  at  efterleve  evangeliet. 

»Vores  medlemmers  tro  er  stærk.  De  yder  ofre,  så 
Herren  kan  se  deres  villighed,«  forklarer  Andrés  Pacheco, 
der  er  stavspræsident  i  Sopocachi  Stav  i  La  Paz  i  Bolivia. 
Ældste  René  J.  Cabrera,  der  er  halvfjerdser-område- 
autoritet i  Sydamerikas  Vestområde,  mener,  at  de  ofre, 
som  de  bolivianske  hellige  yder  for  evangeliet,  har  været 
med  til  at  hæve  dem  over  deres  fortid.  »Dette  land  står 
over  for  to  væsentlig  udfordringer,«  forklarer  han.  »Den 
ene  er  økonomien;  den  anden  er  skadelige  traditioner.« 
De  to  hænger  nært  sammen.  Nogle  traditioner  omfatter 
fiestaer,  som  består  af  flere  dage  med  druk  og  dans,  der 

ofte  kan  koste  en  familie  mange  månedslønninger.  »En  af 
vores  udfordringer  består  i  at  hjælpe  folk  til  at  lægge  de 
skadelige  traditioner  bag  sig,  efterhånden  som  de  vokser 
i  ny  evangelisk  kundskab,«  siger  ældste  Cabrera. 

Siden  1964,  da  missionærerne  først  kom  til  Bolivia,  har 
Kirken  hjulpet  bolivianerne  med  at  skifte  fra  gamle  skikke 
til  nye.  Carmen  og  Luis  Molina  var  blandt  de  første,  der 
blev  medlemmer  af  Kirken  i  Bolivia.  »To  missionærer 
stoppede  op  ved  min  dør  og  inviterede  mig  til 
Hjælpeforeningen,  som  blev  afholdt  i  et  privat  hjem,« 
forklarer  søster  Molina.  »Jeg  følte  en  glæde  ved  at  være 
til  stede.  Jeg  gik  hjem  og  fortalte  min  mand  om  det.«  Til 

Til  højre:  Seferina  Ramirez  og  hendes  datter, 
Maria  Quenallata,  hører  til  San  Antonio  Ward 
i  Miraflores  Stav  i  La  Paz  i  Bolivia.  Baggrund: 
Den  højtliggende  by  La  Paz. 

at  begynde  med  var  Luis  meget  på  vagt,  men  hele  familien  dag  tjener  som  stavspræsident  i  Satélite  Stav  i  El  Alto  i 
blev  medlemmer  af  Kirken  i  1965,  og  han  blev  den  første  Bolivia.  »Jeg  elskede  lørdagene.  Vi  strøg  og  gjorde  os  klar. 
mand,  som  blev  ordineret  til  ældste  i  Bolivia.  Og  om  søndagen  gik  vi  i  kirke.  Vi  gik  langsomt,  så  alle 

»Et  af  mine  tidligste  minder  er,  at  familien  forberedte     børnene  kunne  følge  med.  Det  tog  en  time  hver  vej.  Jeg 
sig  til  kirke,«  mindes  deres  søn  Rolando  Molina,  som  i     har  dejlige  minder  fra  de  spadsereture.« 

Både  Carmen  og  Luis  har  trofast  virket  i  mange  kaldelser 
gennem  årene,  hvor  de  har  set  Kirken  vokse  og  styrkes.  I 

1979  besøgte  præsident  Ezra  Taft 
Benson  (1899-1994),  som  dengang  var 
præsident  for  De  Tolv  Apostles  Kvor- 
um,  Bolivia  og  organiserede  den  første 
stav.  Mens  han  var  der,  genindviede 
han  landet  til  evangeliets  forkyndelse. 
I  de  år,  der  er  gået  siden,  er  Kirken 
vokset  til  at  omfatte  mere  end  100.000  medlemmer  i  21 
stave  og  ni  distrikter,  hvoraf  de  fleste  ledes  af  førstegene- 
rationsledere  i  tyverne  og  trediverne.  »Der  er  en  tendens 


Cochabamba 

°$anta  Cruz 


huser  også  seks  stave,  som  oplever  en 

voldsom   vækst,   efterhånden  som 

ere  og  flere  tager  imod  evangeliet. 

I  La  Paz  er  det  en  vedvarende 
dfordring  at  fa  oplært  ledere  nok, 
m  det  er  tilfældet  i  mange  andre 
områder,  hvor  Kirken  vokser  hastigt 
og  opdeles  i  mindre  enheder.  Spæde  vidnesbyrd  styrkes 
ofte,  når  de  nye  medlemmer  tildeles  kaldelser. 

Miguel  Herrera  og  hans  hustru  Teresa  er  ingen  undta- 


til  øget  vækst,«  siger  ældste  Cabrera.  »Vi  har  mere  end  gelse.  »Vi  blev  medlemmer  af  Kirken,  fordi  vi  søgte  efter 
130  kirkebygninger  og  et  tempel  i  vores  land.  Vi  har  en  ny  mere  indhold  i  tilværelsen,«  siger  Miguel.  »Jeg  havde 
generation,  som  vokser  sig  stærke  og  forbereder  sig  i     været  ude  for  en  ulykke,  og  mit  liv  passerede  revy  for 


seminar  og  institut.  Det  er  forandringens  generation.« 

En  stadig  stigende  antal  bolivianere  finder  styrke  i 
evangeliske  lærdomme,  der  hjælper  dem  til  at  lægge 
skadelige  traditioner  bag  sig  og  forbedre  deres  økonomi. 
Et  besøg  hos  medlemmer  i  tre  byer  viser  de  velsignelser, 
som  disse  medlemmer  modtager. 

LEDERUDVIKLING  I  LA  PAZ 

Hver  aften  glimter  tusinder  af  lys  på  de  stejle  bjerg- 
skråninger i  La  Paz,  en  by,  som  strækker  sig  over  en  fire 
kilometer  bred  skålformet  kløft,  som  er  skåret  ind  i  et  af 


mine  øjne.  Jeg  så  meget,  som  jeg  ikke  brød  mig  om,  og  jeg 
spekulerede  på,  hvorfor  jeg  havde  det  skidt  med  det. 
Hvad  skulle  det  betyde?« 

En  dag  talte  Teresa  med  en  bekendt.  »Jeg  talte  om  min 
bekymring  for  vores  børn,  og  hun  tilbød  at  låne  mig  et 
eksemplar  af  et  tidsskrift,  som  hed  Liahona,«  forklarer 
Teresa.  Kort  efter  dukkede  to  missionærer  op. 

Mens  Teresa  og  Miguel  studerede  evangeliet,  blev  de 
venner  med  stavspatriarken  David  Angulo  og  hans  store 
familie.  »De  var  gode  eksempler  på  det  familieliv,  som  vi 
søgte,«  mindes  Miguel.  Da  Miguels  søn  blev  ramt  af 
verdens  højeste  plateauer,  Altiplano,  i  en  højde  af  3600     blindtarmsbetændelse,  velsignede  bror  Angulo  ham,  så 


meter.  Som  en  udkigspost  knejser  det  majestætiske 
Mount  Illimani  højt  over  La  Paz.  Tinden,  der  ligger  i  6400 
meters  højde,  er  dækket  af  sne  selv  om  sommeren. 
Gaderne  er  travle,  stejle  og  fyldt  med  taxier  og  minibusser 
i  denne  by,  der  huser  mere  end  en  million  mennesker. 
Overalt  i  byen  ligger  butikkerne  langs  de  smalle  fortove 


han  kunne  blive  rask.  Senere,  da  han  blev  opereret, 
kunne  lægerne  ikke  se,  at  han  fejlede  noget.  Den  velsig- 
nelse styrkede  familien  Herreras  vidnesbyrd  om  deres  nye 
tro  og  præstedømmets  magt. 

Kort  efter  deres  dåb  i  1996  modtog  både  Miguel  og 
Teresa  kaldelser,  der  forbløffede  dem:  Miguel  blev  kaldet 


ved  siden  af  overfyldte  bygninger  og  ofte  med  grupper  af     som  rådgiver  i  biskoprådet  og  Teresa  som  stavens  hjælpe- 


lejligheder inde  bagved.  Den  livlige  og  farverige  by  La  Paz 

Til  venstre:  Walter  E.  Guzmdn  (i  midten)  og  hans 
venner  Edson  Ibanez  (til  venstre)  og  Marcos  Ronald 
Romero  hører  til  Villa  Fatima  Ward  i  Miraflores  Stav. 
Indsat:  Søstre  fra  Hjælpeforeningen  i  Copacabana 
Ward  i  Miraflores  Stav.  Baggrund:  La  Paz  strækker 
sig  over  en  fire  kilometer  bred  kløft. 


foreningspræsidentinde.  Ifølge  Victor  Hugo  Agramont,  der 
er  førsterådgiver  i  stavspræsidentskabet  i  Miraflores  Stav  i 
La  Paz,  overvejede  man  mange  navne  til  den  stavsstilling, 
men  »hendes  navn  blev  ved  med  at  dukke  op,«  siger  han. 
Så  derfor  blev  Teresa  kaldet,  og  hun  tog  imod  kaldelsen. 

»Det  er  Herrens  værk,«  siger  Miguel.  »Det  nærer  og 
opfylder  vores  ånd.  Det  er  den  eneste  kirke,  vi  har  mødt, 
som  belærer  om  familiens  betydning.« 

Til  venstre:  Unge  piger  fra  Seis  de  Agosto 
Ward  i  Sopocachi  Stav  i  La  Paz.  Herunder: 
Biskop  Lucio  Gil  Diez,  hans  hustru 
Rosminda  og  deres  børn.  Baggrund:  Den 
frodige  vegetation  i  Santa  Cruz. 


Herrens  hånd  ses  i  mange  andre  kaldelser.  Når  der  er 
brug  for  ledere,  beredes  de,  og  så  kaldes  de.  José  Acedo 
boede  i  Lima  i  Peru,  som  ung  voksen.  »Jeg  ville  gerne 
giftes  og  følte,  at  tiden  var  inde,«  siger  han.  »Jeg  tog  fri 
fra  arbejde  for  at  kunne  gå  i  templet,  og  så  tog  jeg  ud  på 
landet  for  at  tænke  over  tingene.«  Dagene  gik,  og  da 
hans  ferie  var  ved  at  være  forbi,  følte  han  sig  ledt  til  La 
Paz.  Han  foretog  den  lange  rejse  og  nåede  frem  i  tide  til 
at  overvære  en  distriktskonference  en  søndag.  Mens  han 
sad  i  kirkebygningen,  blev  hans  opmærksomhed  draget 
mod  en  ung  kvinde,  som  sad  i  koret.  Da  mødet  var  forbi, 
traf  han  Rosaura  Sainz,  og  de  to  begyndte  at  snakke.  Da 
der  var  gået  tre  timer,  begyndte  de  at  overveje  et  dybere 
bekendtskab.  Fire  måneder  senere,  i  oktober,  blev  de 
forlovet.  Til  jul  blev  de  gift.  »Vi  er  Herren  dybt  taknemlig 
for,  at  han  førte  os  sammen,«  siger  José. 

Da  ægteparret  Acedo  flyttede  til  La  Paz,  blev  José 
kaldet   som   biskop    for   Norte   Ward   i 
Constitucion  Stav  i  La  Paz.  Som  biskop 
står  han  over  for  den  stadige  udfordring 
pat  skulle  lære  wardets  medlemmer,  hvad 
1  det   vil   sige   at   støtte   andre   i   deres 
kaldelser  og  yde  tjeneste.  »Kærlighed  er 
den  nøgle,  som  åbner  hjerter,«  siger  han. 
Han  begyndte  at  besøge  famili- 
erne for  at  hjælpe  dem  til  at  få 
I  en  vision  af,  hvad  tjeneste  i 
Kirken  betyder.   »Når  jeg 
.besøger  en  familie,   viser 
I  jeg    dem    kærlighed    og 
lærer  dem  at  elske  andre. 


Jeg  beder  sammen  med  dem.  Jeg  beder  om,  at  deres  hjem 
må  velsignes  med  større  harmoni.  Når  kærligheden  øges 
i  hjemmene,  øges  den  også  i  vores  ward.« 

Med  kærligheden  som  grundvold  giver  biskop  Acedo 
wardets  medlemmer  kaldelser.  »Vi  arbejder  med  folk.  Vi 
taler  om  at  modtage  kaldelser  og  underviser  i,  hvordan 
man  passer  en  kaldelse.  Og  vi  taler  om,  hvad  det  vil  sige, 
at  støtte  andre,  som  sidder  i  lederstillinger,«  forklarer 
han.  Med  den  kundskab  kan  wardets  medlemmer  styrkes 
og  udvikle  lederevner. 

»Der  skal  være  en  proces,  hvorved  vi  kan  styrke 
lederne,«  forklarer  præsident  Pacheco.  »Først  styrker  vi 
lederne,  og  så  styrker  de  medlemmerne.  Vi  arbejder  med 
åndelig  vækst,  og  det  åndelige  niveau  i  vore  ward  og 
stave  højnes.  Kirken  i  Bolivia  vokser  ikke  alene  i  antal, 
men  også  i  modenhed.  I  dag  er  alle  seks  s  tavspræsidenter 
i  La  Paz  og  alle  undtagen  én  biskop  bolivianere.« 

KIRKEN  STYRKES  I  SANTA  CRUZ 

Efter  den  iltfattige  luft  i  La  Paz  kommer  den  tunge, 
fugtige  luft  i  Santa  Cruz  bag  på  en.  To  byer  i  det  samme  land 
kunne  knap  være  mere  forskellige.  Santa  Cruz,  der  ligger  i 
det  indre  af  Bolivia  på  den  varme  og  ofte  regnfulde  sydkant 
af  Amazonas,  dækker  adskillige  kilometer  i  denne  flade 
olie-  og  mineralrige  del  af  Bolivia.  Haver,  patioer  og 
buegange  ses  overalt  i  dette  næsten  tropiske  klima.  Kirken 
er  stærk  og  vokser  støt  her,  hvor  der  er  seks  stave,  hvis 
ledere  er  fast  besluttet  på  at  tage  sig  godt  af  nye  medlemmer, 
mens  de  samtidig  styrker  de  øvrige  medlemmer. 

Lucio  Gil  Diez,  der  er  biskop  i  Belén  Ward  i  Equipetrol 
Stav  i  Santa  Cruz,  mener,  at  en  af  hans  hovedopgaver  er 
at  hjælpe  nye  medlemmer  til  at  holde  fast.  »Jeg  ved, 
hvordan  det  føles  at  være  ny  i  Kirken,«  siger  han.  Som 
ung,  arbejdsløs  mand  besøgte  han  sammen  med  en  slægt- 
ning et  kirkebyggeri.  Han  blev  præsenteret  som  »under- 
søger«. »Hvad  er  det?«  spurgte  han  og  kiggede  sig 
omkring  på  byggepladsen.  »Jeg  er  ikke  kommet  for  at 
undersøge  noget.«  Men  snart  begyndte  han  at  undersøge 
Kirken  og  siden  blev  han  døbt.  Første  gang  han  blev 
kaldet  som  biskop,  var  han  27  år. 


Biskop  Diez,  der  ved,  hvor  vigtigt  det  er  for  nye 
medlemmer  at  rinde  venner,  støtter  de  ugentlige  fælles- 
skabsaftner,  der  holdes  samtidig  med  GUF  -  og  det  samme 
gør  mange  andre  ward  og  stave  i  Bolivia  -  for  at  opmuntre 
til  større  kærlighed  og  venskab  mellem  medlemmer,  under- 
søgere og  nye  medlemmer.  »Wardet  inviteres  til  at  samles 
torsdag  aften,  og  mange  tager  venner  med.  Det  er  forskellige 
familier,  der  har  ansvaret  for  det  ugentlige  møde.  Det 
minder  meget  om  familieaften,«  forklarer  han. 

Når  nogen  bliver  medlemmer  af  Kirken,  inviteres  wardet 
med  til  dåben,  og  det  nye  medlem  inviteres  med  til  fælles- 
skabsaftnerne.  »Vi  nærer  dem  åndeligt,«  forklarer  biskop 
Diez,  »og  vi  giver  dem  kaldelser.«  Hustruen  fra  en  familie, 
der  blev  døbt  for  blot  otte  måneder  siden,  er  allerede  kaldet 
som  hjælpeforeningspræsidentinde.  Hendes  mand  er 
kaldet  som  sekretær  i  ældsternes  kvorum,  og  deres  søn  er 
præsident  i  diakonernes  kvorum. 

Omsorgen  for  de  nye  medlemmer  prioriteres  meget  højt  i 
Paraiso  Stav  i  Santa  Cruz,  hvor  stavsmissionærerne  følger  de 
nye  medlemmers  udvikling  i  18  måneder  efter  deres  dåb.  »To 
af  brødrene  i  højrådet  arbejder  direkte  sammen  med  biskop- 
perne og  deres  nye  medlemmer,«  siger  Guillermo  Quintana, 
der  tjente  som  stavspræsident.  »Når  nye  mennesker  dukker 
op,  taler  vi  med  dem,  vi  besøger  dem,  og  vi  sørger  for,  at  de 
får  kaldelser  og  nye  venner.  Vi  er  ved  at  lære  at  følge  præsi- 
dent Gordon  B.  Hinckleys  råd  om  at  hjælpe  hvert  nyt 
medlem  med  at  finde  en  ven,  modtage  en  kaldelse  og  blive 
næret  ved  Guds  gode  ord«  (se  »Nogle  tanker  om  templer, 
fastholdelse  af  nyomvendte  og  missionering,«  Stjernen,  januar 
1998,  s.  50).  Som  følge  af  dette  er  72%  af  de  medlemmer,  der 
for  nylig  er  blevet  døbt  i  staven,  stadig  aktive. 

Præsident  Quintana  kender  betydningen  af  at  få  venner  i 
Kirken.  Den  aften,  hvor  han  skulle  døbes  som  18-årig,  fortalte 
hans  bedste  ven  ham,  at  han  aldrig  ville  besøge  ham  igen, 
hvis  han  blev  medlem  af  Kirken.  Ti  minutter  før  mødet  skulle 
begynde,  besluttede  Guillermo  sig  for  at  gøre  det  alligevel  og 
tog  hen  til  kirkebygningen.  »Jeg  mistede  min  bedste  ven  den 
aften,«  mindes  han.  Men  inden  der  var  gået  to  uger  havde 
han  truffet  den  kvinde,  som  senere  blev  hans  kone,  og  hun 
blev  den  ven,  der  støttede  ham,  mens  han  var  på  mission. 


Da  han  vendte  hjem  fra  sin  mission,  havde  han  en 
oplevelse,  som  ændrede  hans  liv.  Han  blev  alvorligt  syg 
og  blev  kørt  på  hospitalet.  Mens  han  svævede  mellem  liv 
og  død,  følte  han  en  åndelig  trøst,  da  en  tilskyndelse 
fortalte  ham,  at  han  stadig  havde  meget,  han  skulle 
udrette.  Oplevelsen  bekræftede  for  ham,  at  han  havde 
vigtige  hverv  at  udføre  i  Herrens  Kirke. 

»Siden  da  har  jeg  gennem  bøn  søgt  at  få  at  vide,  hvad 
Herren  forventede  af  mig,«  siger  præsident  Quintana. 
Mens  han  søgte  måder,  hvorpå  han  kunne  styrke  staven, 
spurgte  han  ofte:  »Hvad  ønsker  vi  at  opnå?«  Så  satte  han 
og  hans  rådgivere  konkrete  mål  for  lederne  og  medlem- 
merne. »Vi  lærer  medlemmerne,  at  de  ikke  skal  være 
bange  for  at  holde  budene,«  siger  han.  »Det  er  det  livssyn, 
vi  skal  give  dem.  Så  skal  velsignelserne  nok  komme.« 

En  af  dem,  der  har  set  denne  vision,  er  Augusta  Avalos 
de  Ma,  hjælpeforeningspræsidentinde  i  Pampa  Ward. 
Under  ledelse  af  biskoppen  styrker  søster  Ma  medlem- 
merne ved  hjælp  af  et  program,  som  de  kalder  la  canasta  del 
Senor  (Herrens  kurv).  Den  sidste  søndag  i  hver  måned 
kommer  søstrene  med  fødevarer  og  lægger  dem  i  kurven. 
»Takket  være  kredslærerindeprogrammet  ved  vi,  hvem  der 
lider  nød  og  deler  fødevarerne  ud  til  dem,«  forklarer  hun. 

Staven  søger  at  opfylde  medlemmernes  sociale  behov 
ved  hjælp  af  veltilrettelagte  aktiviteter.  En  årligt  tilbage- 
vendende stavsaktivitet  er  en  folkedanserfestival,  som 
skildrer  Bolivias  rige  arv.  Denne  positive  fremstilling 
af  landets    traditioner    tiltrækker    sig    pressens 
opmærksomhed,  og  hvert  år  er  der  artikler  om  den 
i  aviserne.  »Det  er  en  af  de  måder, 
hvorpå  vi  stræber  efter  at  bevare  det 
bedste  fra  vores  kultur,«  siger  præsi- 
dent Quintana. 

Medlemmerne  i  Paraiso  Stav  søger 
også  måder,  hvorpå  de  kan  tjene  deres 
lokalsamfund.  To  gange  om  året  orga- 
niserer Hjælpeforeningen  et  besøg  på 
et  lokalt  børnehjem.  »Søstrene  vasker, 
plejer  og  mader  børnene.  De  skænker 
tøj  til  børnehjemmet  og  hjælper  med 

at  klæde  børnene  på  og  rede  deres  hår,«  forklarer  præsi- 
dent Quintana.  Søstrene  hjælper  mere  end  100  spædbørn 
og  mindre  børn  i  løbet  af  sådan  et  tjenesteprojekt. 

FORBEREDELSE  TIL  TEMPLET  I  COCHABAMBA 

Alle  de  bolivianske  kirkemedlemmers  øjne  er  rettet 
mod  Cochabamba  og  det  nye  tempel,  som  skal  stå  færdig 


Herunder:  Familien  Campero  fra  Hamacas 
Ward  i  Equipetrol  Stav  i  Santa  Cruz.  Ved 
klaveret  ses  Geraldo;  stående,  fra  venstre: 
Rodrigo,  Ana  Karina,  Nefi  Josue,  Elsa  og 
Vladimir.  Indsat:  Unge  piger  fra  Irala  Ward  i 
Canoto  Stav  i  Santa  Cruz.  Baggrund:  Torvet  i 
Santa  Cruz. 

i  år.  Ældste  Mario  E.  Guzmån,  der  er  halvfjerdser-områ- 
deautoritet, kan  huske,  at  han  den  21.  januar  1995  blev 
ringet  op  af  ældste  Julio  E.  Dåvila,  som  dengang  tjente  i 
præsidentskabet  for  Sydamerikas  Nordområde,  og  denne 
indbød  ham  til  et  særligt  møde.  »Ingen  af  os,  der  var  til 
stede,  anede,  hvorfor  vi  var  blevet  indkaldt  til  møde,« 
mindes  ældste  Guzmån.  »Ældste  Dåvila  læste  en  fax  fra 
Det  Første  Præsidentskab  op:  'Det  er  blevet  godkendt  at 
bygge  et  tempel  i  Cochabamba  i  Bolivia.'  En  dyb  tavshed 
sænkede  sig.  Os?  Et  tempel?  Vi  kunne  ikke  finde  ord.  Vi 
begyndte  alle  at  græde.« 

Valget  af  Cochabamba  som  hjemsted  for  templet 
skyides  nok  byens  centrale  placering  i  Bolivia. 
Cochabamba,  der  ligger  2400  meter  oppe  på  de  høje 
Andesbjerges  østlige  skråninger,  har  et  tempereret  klima, 
som  tiltrækker  mange  mennesker.  Men  området  er  ofte 
udsat  for  tørke,  og  i  1996  faldt  der  ingen  regn  i  flere 
måneder.  Så  i  november,  22  måneder  efter  at  templet  var 
blevet  bekendtgjort,  kom  folk  rejsende  til  fra  hele  landet 
for  at  overvære  første  spadestik- ceremonien.  Den  dag, 
hvor  præsident  Gordon  B.  Hinckley  skulle  komme, 
begyndte  det  endelig  at  regne.  Da  præsidenten  nåede 
frem  til  tempelpladsen,  var  de  sidste  dages  hellige  alle- 
rede samlet  og  havde  ventet  i  timevis  i  silende  regn.  Han 
bød  velkommen  til  de  »våde  medlemmer  af  Jesu  Kristi 
Kirke  af  Sidste  Dages  Hellige«  og  forsikrede  dem  om,  at 
Herren  tænkte  på  dem  og  kendte  til  deres  ofre. 

Skønt  man  i  hele  Bolivia  prioriterer  det  meget  højt  at 
forberede  medlemmerne  på  at  modtage  templets  ordi- 
nancer,  så  arbejder  de  fire  stave  i  Cochabamba  særlig  hårdt. 
Hver  lørdag  indbydes  medlemmerne  til  at  blive  vist  rundt 
på  byggepladsen,  et  ward  eller  en  gren  ad  gangen,  så  de  kan 
føle  Ånden  der.  »Vi  forbereder  folk,«  siger  Ivan  Gutiérrez, 
der  er  stavspræsident  i  Jaihuayco  Stav  i  Cochabamba.  »Vi 
opfordrer  dem  til  at  være  åndeligt  beredte.  Det  er  vores  mål 
at  få  et  billede  af  templet  ind  i  samtlige  hjem.  Vi  har  fundet 
navnene  på  dem,  der  ikke  har  tempelanbefalinger,  og  vi 
besøger  dem  og  hjælper  dem  med  at  sætte  sig  mål.  Som 
følge  af  det  er  der  sket  store  forandringer  i  folks  liv.« 

I  Cosmos  Ward  i  Jaihuayco  Stav  tilbringer  biskoprådet 


fredag  aften  med  at  besøge  wardets  medlemmer  i  deres 
hjem.  »Den  ene  uge  besøger  vi  nye  medlemmer,«  forklarer 
Milton  Ayala,  der  er  rådgiver  i  biskoprådet.  »Den  næste 
uge  besøger  vi  de  mindre  aktive  familier.  Der  er  mange, 
som  er  vendt  tilbage.« 

En  af  grundene  til,  at  mange  vender  tilbage,  er  glæden 
over  det  nye  tempel.  »Det  har  haft  en  stor  indvirkning  på 
Cochabamba,«  siger  bror  Ayala.  »Vi  har  glæde  i  hjertet,  og 
folk  yder  en  stor  indsats  for  at  berede  sig  på  at  komme  i 
templet.«  Som  en  hjælp  tilbyder  wardet  tempelforbere- 
delsesklasser. 

I  Universidad  Stav  i  Cochabamba  hjalp  hjælpe- 
foreningspræsidentinde  Maria  Mercau  de  Aquino  med  at 
organisere  et  møde  for  ægtepar  i  hele  staven.  »Vi  ville 
gerne  styrke  ægteskaberne  og  få  kvinder  til  at  føle  sig 
værdsat,«  forklarer  hun.  »Jeg  vil  have,  at  søstrene  skal 
være  lykkelige  -  lykkelige  for  de  velsignelser, 
som  Herren  har  givet  os.«  Ved  at  styrke 
familierne  forbereder  man  dem  til  at 
modtage  templets  velsignelser  -  og 
templets  velsignelser  vil  styrke  fami- 
lierne yderligere. 

Få  har  arbejdet  hårdere  på  at 
forberede  deres  familie  på  templets 
velsignelser  end  Antonio  og  Gloria 
Ayaviri.  Bror  Ayaviri  er  klar  over, 
hvor  stor  en  rolle  medlemskabet  af 
Kirken  og  tempelbesøg  spiller  i  hans 
liv.    »Det  er  meget   nemmere   at 
opdrage  vores  børn,  nu  hvor  vi 
har  evangeliet  og  templets  velsig- 
nelser i  vort  hjem,«  siger  han.  »Vi 
har  en  bid  af  himlen  i  vores  hjem.     # 
Vi  har  erfaret,  at  den  måde,  man  får  * 


t 


LIAHONA 

42 


'^*w..j*«j6*'* 


z 

2 


velsignelser  på  -  den  måde,  man  styrer  sit  hjem  på  -  er 
ved  at  tjene  Herren  først.« 

Bror  Ayaviri,  der  tjener  som  missionspræsident  i 
Universidad  Stav,  ønsker,  at  andre  skal  modtage  de  samme 
velsignelser.  »Når  vi  får  et  tempel  her,  vil  Kirken  vokse,« 
siger  han.  »Min  kaldelse  gør  det  muligt  for  mig  at  udføre  en 
mission  og  hjælpe  andre  til  at  opnå  de  velsignelser,  som  vi 
nyder.  Vi  elsker  templet;  det  repræsenterer  Herrens  værk.« 

Overalt  i  Bolivia  samtykker  de  sidste  dages  hellige. 
Indsatsen  for  at  forberede  sig 
selv  og  efterleve  evangeliet 
skrider  frem.  Og  hver  søndag 
morgen  tager  mange  forældre 
fortsat  deres  børn  i  hånden 
og  begynder  den  lange 
vandring  mod  Kirken.   De 


betragter  det  ikke  som  et  offer  -  blot  en  måde  at  vise 
Herren  deres  hjertes  oprigtighed  på.  Fra  en  sådan 
lydighed  udspringer  de  velsignelser,  som  strømmer  til 
dette  land.  □ 

Herunder:  Biskop  Edgar  Balderrama  fra  Cala  Cala  Ward  i 
Universidad  Stav  i  Cochabamba  sammen  med  sin  hustru 
Edith  og  deres  bøm.  Indsat:  Templet  i  Cochabamba  i 
Bolivia.  Baggrund:  Bevoksningen  i  Cochabamba. 


Vi  anvendero 
skrifterne  på  os  selv 


George  A.  Horfon  jun.     fotoillustration:  welden  c.  andersen 

Skrifterne  er  en  stærk  ressource,  som  Herren  har 
givet  os  som  hjælp  til  at  opnå  evigt  liv.  Blandt  andet 
kan  de  hjælpe  os  til  at  erkende,  at  Jesus  er  Kristus, 
og  de  hjælper  os  med  at  få  den  viden  og  den  indstilling, 
som  er  nødvendig  for  at  opnå  frelse. 

Men  når  vi  ransager  skrifterne,  støder  vi  på  passager, 
som  synes  at  have  mindre  betydning  for  os  personligt.  For 
eksempel  kan  det  være  svært  at  se,  hvordan  instrukser, 
som  blev  givet  til  profeter  i  Det  Gamle  Testamente,  kan 
have  betydning  for  medlemmer  af  Kirken,  som  lever  i 
dag.  Men  de  principper,  som  ligger  til  grund  for  disse 
instrukser,  kan  anvendes  på  enhver  af  Kristi  disciple. 
Hvordan  kan  vi  da  bedst  anvende  al  skrift  på  os  selv?  (se 
1  Nephi  19:23). 

For  det  første  bør  vi  fokusere  på  de  sandheder,  som 

Herrens  profeter  altid  har  fremhævet.  Retfærdige  principper 

og  frelsende  ordinancer  har  været  de  samme  i  alle 

uddelinger.  Tro,  omvendelse, 


dåb,   tilgivelse,   modtagelse   af  Helligånden  og  udhol- 
denhed har  været  forkyndt  fra  begyndelsen  (se  Moses 
5:58;  6:51-60;  8:24;  Gal  3:8;  Hebr  4:1-2).  Af  andre 
principper,  som  er  blevet  forkyndt  ved  forskrift  og 
eksempel  i  skrifterne  kan  nævnes  kærlighed  til 
Gud  og  sin  næste  (se  2  Mos  20:3-5;  3  Mos 
19:18;  Matt  22:37-39;  Mosiah  23:15;  Moroni 
7:46-48;  L&P  59:5-6);  efterlevelse  afbudene 
(se  5  Mos  6:17;  Joh  14:21;  1  Nephi  15:25; 
L&P  18:42-43)  og  styrken  i  et  liv  i  tro  (se  Hab 
2:4;  Hebr  11;  2  Nephi  26:12-13;  L&P  20:29). 
For  det  andet  skal  vi  erkende,  at  nogle  åben- 
baringer blev  givet  for  at  opfylde  bestemte 
behov  på  et  givent  tidspunkt  (se  Joseph 
Smith,  The  Personal  Writings  of 
Joseph  Smith,  red.  Dean  C. 
Jessee,  1984,  s.  420-421). 
For    eksempel    er 


åbenbaringen  om  at  bygge  en  ark,  forlade  Ur  i  Kaldæa, 
føre  israelitterne  ud  af  trældom,  udrydde  kanaanæerne 
eller  overholde  moseloven  ikke  gældende  for  os. 

Men  der  er  dog  principper,  som  forkyndes  i  disse  åben- 
baringer, som  vi  kan  tilpasse  til  vores  egen  stræben  efter 
fuldkommenhed.  Det  er  for  eksempel  næppe  sandsynligt, 
at  vi  bliver  bedt  om  at  fælde  en  Goliat,  men  vi  kan 
have  brug  for  at  udøve  samme  tro  som  blev  krævet 
af  David.  Vi  bliver  måske  ikke  bedt  om 
at    træffe    forbere- 
delser til  at 


ofre  vores  eneste  søn,  sådan  som  Abraham,  men  vi  bør 
være  villige  til  at  opgive  alt,  hvad  Herren  forlanger  af  os. 
Vi  bliver  måske  ikke  bedt  om  at  slå  Laban  ihjel,  men  vi 
skal  alle  beslutte,  at  vi  vil  »gå  og  gøre  det,  som  Herren 
[befaler]«,  sådan  som  Nephi  gjorde  (1  Nephi  3:7). 

For  det  tredje  skal  vi  være  klar  over,  at  Herren  i  sin  visdom 
til  tider  ændrer  sine  instrukser.  For  eksempel  blev  de  første 
apostle  befalet  at  drage  ud  uden  pung  eller  taske  (se  Matt 
10:9-10),  senere  fik  de  at  vide,  at  »nu  skal  den,  der  har 
en  pung,  tage  den  med«  (Luk  22:36).  Derudover  fik  de  til 
at  begynde  med  formaningen:  »Følg  ikke  vejen  til 
hedningerne«  (Matt  10:5),  men  senere  fik  de  befaling  om 
at  undervise  »alle  folkeslagene«  (Matt  28:19).  Der  er 
lignende  eksempler  fra  vores  uddeling  (se  L&P  52:22; 
56:4-8).  For  at  undgå  at  misfortolke  skrifterne,  skal  vi 
studere  dem  alle. 

For  det  fjerde  modtager  vi  et  klart  signal  om,  hvordan  vi 
skal  anvende  skrifterne  på  os  selv,  når  vi  lytter  til  de  levende 
profeters  lærdomme.  Ældste  Bruce  R.  McConkie  (1915- 
1985)  fra  De  Tolv  Apostles  Kvorum  skrev:  »Den  rette 
kurs  for  os  alle  er  at  holde  os  til  Kirkens  brede  flok.  Det 
er  Herrens  Kirke,  og  den  ledes  ved  inspirationens  ånd, 
og  Kirkens  skikke  udgør  fortolkningen  af  skriften« 
(Doctrines  of  the  Restoration,  red.  Mark  L.  McConkie, 
1989,s.67). 

Apostlen  Paulus  mindede  os  om:  »Ethvert  skrift  er  indb- 
læst af  Gud  og  nyttigt  til  undervisning,  til  bevis,  til  vejled- 
ning og  til  opdragelse  i  retfærdighed«  (2  Tim  3:16-17). 
(Læg  mærke  til,  at  han  sagde  ethvert  skrift) . 

Når  vi  skal  afgøre,  hvilke  skrifter  der  angår  os,  kan  vi 
spørge  os  selv:  Vil  efterlevelse  af  dette  princip  gøre  mig 
mere  som  Kristus?  Vi  kan  også  anvende  denne  prøve  i 
tre  dele:  Er  min  fortolkning  i  harmoni  med  (1)  standard- 
værkernes lærdomme,  (2)  de  nutidige  profeter  og 
(3)  Helligåndens  vidnesbyrd?  Hvis  vores  svar  er  ja,  kan 
vi  trygt  anvende  skrifterne  på  os  selv  ved  at  efterleve 
de  forkyndte  principper.  D 

Femtenårige  Andy  Tuitupous  fødder  lettede  fra 
gulvet  længe  nok  til  at  gribe  rebounden  under 
basketballtræningen.  Andy  gled  selvsikkert 
gennem  luften  -  han  var  en  flot  fyr,  populær,  aktiv  i  sit 
lærerkvorum  i  vores  ward  her  i  Utah  og  med  på  skolens 
basketballhold.  Men  da  hans  fødder  ramte  jorden  igen, 
ændredes  hans  liv.  Hans  stærke  krop  styrtede  om  på 
gulvet  -  for  aldrig  mere  at  gå. 

Kirurgerne  satte  Andys  brækkede  ben  sammen  med 
metalsøm  og  lagde  det  i  gips.  Smerten  blev  hans  stadige 
ledsager.  Lange  tids  genoptræning,  viljestyrke  og  tålmo- 
dighed syntes  kun  at  føre  til  yderligere  lidelse.  Skønt 
Andy  gav  alt,  hvad  han  havde  i  sig,  kunne  fysioterapeu- 
terne ikke  lære  ham  at  gå  igen. 

I  fortvivlelse  kørte  Paul  og  Carolyn  Tuitupou,  Andys 
forældre,  ham  på  hospitalet,  hvor  dygtige  kirurger  opere- 
rede ham  og  fandt  årsagen  til  Andys  voldsomme  smerter: 
Knoglekræft.  Andy  traf  den  svære  beslutning  at  lade 
lægerne  amputere  hans  ben.  Koste  hvad  det  ville,  så  ville 
han  overvinde  kræften. 

Flere  dage  efter  operationen  bad  Andy  mig  -  hans 
biskop  -  om  han  kunne  få  sin  patriarkalske  velsignelse. 
Jeg  spekulerede  på,  hvad  en  velsignelse  ville  rumme  for 
en  ung  mand,  der  muligvis  var  døende.  Jeg  skyndte  mig 
hen  på  mit  kontor  for  at  hente  hæftet  med  anbefalinger 
til  patriarkalske  velsignelser.  Så  sprang  jeg  ud  i  min  bil  og 
hastede  hen  til  Andys  sygeleje,  hvor  han  tålmodigt 
ventede  på  sit  interview.  Jeg  spurgte  Andy,  hvor  han  fik 
sin  styrke  og  fred  fra.  »Fra  det,  jeg  har  lært  til  familie- 
aften,« svarede  han  uden  tøven.  Andy  var  værdig  til  at 
modtage  en  patriarkalsk  velsignelse. 

Da  jeg  besøgte  ham  gennem  de  næste  par  måneder,  så 
jeg  ham  som  en  bror,  der  elskede  sin  familie,  sine  venner, 


evangeliet  og  livet.  Skønt  hans  åndelige  helbred  var  stærkt, 
syntes  han  at  være  i  forværring  rent  fysisk.  Kemoterapien 
gav  ham  voldsom  kvalme  fire -fem  dage  hver  uge. 

Alt  håb  om  helbredelse  blev  knust,  da  der  udviklede 
sig  en  svulst  i  Andys  hofte.  Hans  lunger  blev  svagere, 
efterhånden  som  kræftsvulsterne  begyndte  deres  døde- 
lige invasion.  Men  Andy  var  ikke  tilfreds  med  bare  at  se 
livet  passere  forbi.  Takket  være  en  hengiven  spejderleder 
fuldførte  Andy  hurtigt  kravene  til  Eagle -belønningen. 

Under  et  af  mine  hyppige  besøg  hos  dette  unge 
medlem  af  mit  ward,  følte  jeg  mig  tilskyndet  til  at  lave  en 
formel  aftale  om  hans  årlige  præstedømmeinterview  den 
følgende  søndag. 

Da  det  blev  søndag,  skyndte  jeg  mig  ud  til  hospitalet, 
hvor  Andy  lå  med  lukkede  øjne  og  led  svære  smerter.  Jeg 
ville  ikke  forstyrre  ham,  så  jeg  satte  mig  stille  ved  hans 
sengekant.  Da  jeg  havde  siddet  nogle  minutter  og  lyttet 
til  hans  anstrengte  vejrtrækning,  hørte  jeg  ham  hviske: 
»Biskop,  skal  du  ikke  interviewe  mig?« 

Efter  en  inderlig  bøn  begyndte  jeg  interviewet. 

»Andy,  er  du  moralsk  ren?« 

»Ja.« 

»Ærer  du  dit  præstedømme?« 

»Ja.« 

Vores  interview  var  en  åndelig  ople- 
velse. Da  jeg  havde  stillet  ham  alle 
mine  spørgsmål,  stillede  han  mig 
et:   »Hvor  mange  præstedøm- 
mevelsignelser kan  jeg 
få,  biskop?« 

Andy  gled  selvsikkert 
gennem  luften.  Men  da 
hans  fødder  igen  ramte 
jorden,  ændredes  hans  liv. 


^S». 


»Så  mange  du  vil  have,«  sagde  jeg. 

Få  dagene  senere  vågnede  jeg  ved,  at  telefonen 
ringede. 

»Andy  har  det  meget  slemt.  Har  du  tid  til  at  komme 
herhen?«  spurgte  Carolyn  Tuitupou. 

Da  jeg  nåede  frem  til  min  ven,  bad  han  om  en  velsig- 
nelse og  sagde  så:  »Jeg  vil  gerne  hjem  nu.« 

Som  hans  ydmyge  biskop  lagde  jeg  mine  hænder  på 
min  unge  vens  hoved  og  vidste,  at  Andy  nærmede  sig 
afslutningen  på  sin  jordiske  mission.  Jeg  bad  Herren  om 
at  tage  Andy  hjem  til  sig,  hvis  det  var  hans  vilje. 

Da  jeg  havde  givet  Andy  velsignelsen,  tog  jeg  hans 
hånd  og  sagde:  »Du  må  godt  vende  hjem  nu,  min  lille 
bror,  du  må  godt  vende  hjem  nu.« 

Men  inden  han  vendte  hjem,  havde  han  noget,  han 
skulle  have  ordnet.  Andys  smerter  svandt  noget,  og  han 
fik  lettere  ved  at  trække  vejret,  hvilket  gjorde  ham  i 

I  Andys  tonganske  kultur  er  der  tradition  for, 
at  man  samles  og  synger  foran  en 
døendes  hjem.  Haven  fyldtes 
hurtigt  med  medlemmer  af 
wardet,  som  sang  Andys 
yndlingssalme. 


stand  til  at  tale  med  hver  enkelt  af  sine  søskende  i 
enerum.  Han  udtrykte  sin  kærlighed  til  hver  enkelt  af 
dem  og  udfordrede  sine  brødre  til  at  udføre  en  mission. 

Da  jeg  talte  med  ham  igen,  spurgte  jeg  ham,  hvad  han 
ville  have  mig  til  at  sige  til  de  unge  i  wardet. 

»Sig,  at  de  ikke  behøver  at  være  'seje'  for  deres  venner 
skyld.  Rigtige  venner  er  ligeglad  med,  om  man  er  sej,« 
sagde  han. 

Andy  ringede  til  flere  nære  venner  og  sagde  farvel. 
Han  ringede  til  en  tante,  som  han  var  nært  knyttet  til  og 
ville  udfordre  hende  til  at  blive  aktiv  i  Kirken  igen.  Men 
da  han  var  bange  for  at  fornærme  hende,  turde  han  ikke 
gøre  det. 

Jeg  så  på  Andy  og  vidste,  at  jeg  havde  en  sidste 
kaldelse  til  ham. 

»Andy,  vil  du  tjene  som  wardsmissionær?« 
Andy  smilede.  »Ja.« 

Jeg  lagde  atter  mine  hænder  på  hans  hoved.  Da  jeg 
havde  indsat  ham,  gav  jeg  ham  hans  første  opgave.  »Tag 
telefonen  og  bær  vidnesbyrd  for  din  tante,  Andy.« 

Jeg  forlod  lokalet,  og  han  gik  i  aktion,  som  en  ægte 
missionær. 

Dagen  igennem  kiggede  venner  og  naboer  forbi  for  at 
hilse  på  Andy.  Eftersom  det  er  en  tongansk  tradition  at 
synge  foran  en  døendes  hus,  organiserede  et  medlem  af 
wardet  en  gruppe,  som  skulle  tage  hen  og  vise  Andy  den 
sidste  ære  ved  at  synge  foran  familien  Tuitupous  hjem 
senere  den  aften. 

Først  på  eftermiddagen  blev  Andys  vejrtrækning  meget 
anstrengt.  Hans  far  og  jeg  lagde  hænderne  på  hans  hoved. 
Bror  Tuitupou  bønfaldt  vor  himmelske  Fader  om  at  lade 
hans  søn  vende  hjem.  Andy  døde  i  sin  mors  arme. 

Kort  efter  var  haven  fuld  af  medlemmer  af  wardet, 

som  sang  Andys  yndlingssalme:  »Fordi  du  gi'r  mig  alt« 

(Salmer  og  sange,   nr.    141).   Musik 

fyldte   hjemmet,   og  familien  græd, 

mens  kærligheden  fyldte  deres  hjerter. 

Selv  om  familien  Tuitupou  måtte  sige 

farvel  til  deres  søn  og  bror  alt  for  tidligt, 

vidste  de,  at  de  havde  fået  meget,  nemlig 

muligheden  for  at  elske  Andy  og  lære  af 

ham.  □ 

Jeg  så  endnu  en  engel 
flyve  midt  oppe  under 
himlen;  den  havde  et 
evigt  evangelium  at 
forkynde  for  dem, 
der  bor  på  jorden,  og 
for  alle  folkeslag  og 
stammer,  tungemål 
ogfolk, 

og  englen  sagde  med 
høj  røst:  Frygt  Gud  og 
giv  ham  ære,  for  timen 
er  kommet,  da  han 
dømmer.  Tilbed  ham, 
som  har  skabt  himmel 
og  jord  og  hav  og 
kilder«  (Ib  14:6-7). 

Se  »>Jeg  så  endnu  en 
engel flyve<«,  side  12. 

